text:
Sela Siliguri
Sela Siliguri (Basa Benggala: শিলিগূড়ি করিডোর) atanapi Beuheung Hayam (Basa Benggala: চিকেন নেক) nyaéta hiji wewengkon hereut nu nyambungkeun nagara-nagara bagian India beulah kalér-wétan ka bagian India lianna, kalawan nagara Nepal jeung Bangladés aya di deukeutna wewengkon sela ieu. Karajaan Bhutan aya di kaléreun Sela Siliguri.
Kota Siliguri di nagara bagian Benggala Kulon mangrupa kota utami di wewengkon ieu. Kota Siliguri téh titik puseur nu ngahubungkeun Bhutan, Nepal, Sikkim, Papasiran Darjeeling, India kalér-wétan, jeung wewengkon India lianna.
Pangajuan[édit | sunting sumber]
Dina taun 2002, India, Nepal, Bhutan, jeung Bangladés nalungtik kana pangajuan pikeun nyieun hiji wewengkon dagang bébas di aréa Sela Siliguri nu mana bakal ngahubungkeun langsung sadaya 4 nagara éta tanpa larangan-larangan.[1]
Catetan jeung rujukan[édit | sunting sumber]
- ↑ "Nepal, Bangladesh, Bhutan and India to set up FTA." Federation of Nepalese Chambers of Commerce and Industry News & News. Juli–Agustus 2002. Diaksés 30 Méi 2008.
Koordinat: 26°35′N 88°15′E / 26.583°N 88.250°E


c: text/html

text:
Astéroid
- Keur game arcad, tempo Asteroids (game komputer).
Astéroid, planét leutik, jeung planétoid mangrupakeun sinonim, sarta digunakeun keur nandaan golongan sagala rupa banda angkasa leutik nu kumalayang dina sistim tatasurya sarta ngorbit ka panonpoé. Astéroid (basa Yunani keur "siga-béntang") mangrupakeun kecap nu sering dipaké dina literatur basa Inggris keur planét leutik, mangrupakeun istilah nu dipilih ku International Astronomical Union; nu séjénna leuwih milih planétoid (basa Yunani: "siga-planét"). Dina Agustus 2006 ahir, IAU ngawanohkeun istilah banda-banda leutik dina sistim tatasurya ("small solar system bodies", SSSBs), nu ngawengku kalolobaan objék nu satuluyna diklasifikasikeun minangka planét leutik, saperti komét; aranjeunna ogé ngawanohkeun "planet katé" ("dwarf planet") keur planét leutik panggedéna. Artikel Wikipedia ieu tetep nyebut planét leutik nu ngorbit dina sistim tatasurya beulah jero (kasarannana nepi ka orbit Yupiter). Keur tipe objék séjén, saperti komét, objék Trans-Neptunian, jeung Centaur, tempo Small solar system body.
Astéroid nu munggaran kanyahoan, Ceres mangrupakeun asteroid panggedena nu kiwari diklasifikasikeun minangka planét dwarf, sedengkeun kabéh sésana kiwari diklasifikasikeun minangka SSSBs. Kalolobaan astéroid kaasup kana beubeur astéroid utama, kalayan orbit éliptisna aya di antara Mars jeung Jupiter. Astéroid dianggap minangka sésa protoplanetary disc, sarta dina wewengkon ieu kumpulan sésa protoplanetary nu jadi planét dilingkung ku kacona gravitasi nu gedé alatan pangaruh Jupiter salila période diwangunna sistim tatasurya. Sababaraha astéroid miboga bulan atawa kapanggih minangka pasangan nu disebut sistim binér.
Daptar eusi
- 1 Astéroid dina sistim tatasurya
- 2 Klasifikasi astéroid
- 3 Pamanggihan astéroid
- 4 Ngaranan astéroid
- 5 Éksplorasi astéroid
- 6 Astéroid dina fiksi
- 7 Tempo ogé
- 8 Référénsi
- 9 Tumbu kaluar
Astéroid dina sistim tatasurya[édit | sunting sumber]
Ratusan tina rébuan astéroid geus katimu dina sajeroeun sistim tatasurya sarta rata-rata panimuan kiwari nyaéta 5000 per bulan. Dina 27 Agustus, 2006, tina total 339.376 planét leutik nu kadaptar, 136.563 di antarana miboga orbit nu cukup dipikawanoh sahingga bisa dibéré nomer resmi nu permanén. Ti antara éta, 13.350[1] miboga ngaran resmi (trivia: kira-kira 650 di antara ngaran ieu merlukeun tanda pangwanoh). Nomer nu panghandapna tapi mangrupa planét leutik nu teu dingaranan nyaéta (3360) 1981 VA; planét leutik nu dingaranan kalayan nomer pangluhurna (salian ti planét dwarf 136199 Eris jeung 134340 Pluto) nyaéta 129342 Ependes [2].
Kiwari diperkirakeun yén astéroid nu diaméterna leuwih ti 1 km dina sistim tatasurya jumlah totalna aya antara 1.1 nepi ka 1.9 yuta[3]. Astéroid panggedena dina sistim tatasurya beulah jero nyaéta 1 Ceres, kalayan diaméter 900–1000 km. Dua astéroid beubeur sistim tatasurya beulah jero nyaéta 2 Pallas jeung 4 Vesta; duanana miboga diaméter ~500 km. Vesta mangrupakeun astéroid beubeur pangutamana nu kadang-kadnag katempo ku mata taranjang (dina sababaraha kajadian nu kacida jarangna, astéroid nu deukeuteun bumi bisa katempo tanpa bantuan téhnis; tempo 99942 Apophis).
Massa sakabéh astéroid Beubeur Utama diperkirakeun kurang leuwih 3.0-3.6×1021 kg[4][5], atawa kurang leuwih 4% tina massa bulan. Tina ieu, 1 Ceres ngawengku 0.95×1021 kg, 32% tina totalna. Satuluyna nyaéta astéroid pangpadetna, 4 Vesta (9%), 2 Pallas (7%), jeung 10 Hygiea (3%), mawa gambaran ieu jadi 51%; tilu deui sanggeusna éta, 511 Davida (1.2%), 704 Interamnia (1.0%), jeung 3 Juno (0.9%), ukur nambah 3% kana massa totalna. Jumlah astéroid satuluyna nambah sacara éksponénsial sanajan massa masing-masingna turun ogé.
Tempo ogé Daptar astéroid nu kasohor dina Sistim Tatasurya urang, atawa Daptar astéroid dumasar runtuyannana.
Klasifikasi astéroid[édit | sunting sumber]
Astéroid ilaharna digolongkeun jadi grup dumasar kana sipat orbitna sarta detil spéktrum sinar panonpoé anu dipantulkeunnana.
Kelompok orbit jeung kulawarga[édit | sunting sumber]
Loba astéroid geus digolongkeun kana kelompok jeung kulawarga dumasar kana karakteristik orbitna. Geus ilahar pikeun ngaranan hiji kelompok astéroid dumasar kana anggota grup nu munggaran kapanggih. Kelompok rélatif miboga kakaitan nu leuwih longgar, sedengkeun kulawarga leuwih "raket" sarta mangrupakeun hasil tina rundayan astéroid indungna nu ancur jaman baheula.
Keur daptar lengkep ngeunaan kelompok jeung kulawarga astéroid nu kanyahoan, tempo planét leutik jeung kulawarga astéroid.
Klasifikasi spéktral[édit | sunting sumber]
Dina taun 1975, sistim taksonomi astéroid dumasar kana warna, albedo, jeung wangun spéktral diwangun ku Clark R. Chapman, David Morrison, jeung Ben Zellner[6]. Sipat ieu ngarujuk kana komposisi bahan pabeungeutan astéroid. Asalna, aranjeunna ukur ngagolongkeun astéroid jadi tilu rupa:
- Astéroid tipe C - ngandung karbon, 75% tina astéroid nu dipikawanoh
- Astéroid tipe S - ngandung silika, 17% tina astéroid nu dipikawanoh
- Astéroid tipe M - ngandung logam, kalolobaan astéroid sésana
Daptar ieu geus ngagedéan jadi ngawengku tipe-tipe astéroid séjénna. Jumlah tipena terus tumuwuh alatan leuwih lobana deui astéroid nu kaulik. Tempo Tipe spéktral astéroid keur leuwih detil atawa Kategori:Kelas spéktral astéroid pikeun daptarna.
Perlu dicatet yén perbandingan astéroid nu kanyahoan nu kabagi jadi mangrupa-rupa tipe spéktral henteu ngaréfléksikeun perbandingan sakabéh astéroid tipe nu kitu; sababaraha tipe leuwih gampang kanyahoan tibatan tipe lianna, nu akibatna ngabiaskeun total astéoid nu aya.
Masalah nu patali jeung klasifikasi spéktral[édit | sunting sumber]
Satadina, rancangan spéktral dumasar kana kasimpulan-kasimpulan komposisi astéroid:[7]
- C - ngandung karbon
- S - ngandung silikat
- M - Métalik
Tapi, hubungan antara kelas spéktral jeung komposisi téh henteu salawasna alus, katambah deui réa pisan ragem klasifikasi nu dipaké. Hal ieu geus nyababkeun kabingungan nu cukup serius. Kusabab astéroid dina klasifikasi spéktral nu béda téh sigana dijieun tina bahan nu béda ogé, jadina téh taya jaminan yén astéroid nu kelas taksonomina sarua dijieun tina bahan nu sarua ogé.
Kiwari mah, klasifikasi spéktral nu dumasar kana sababaraha survéy spéktroskopis résolusi garis badag dina taun 1990-an masih kénéh dijadikeun standar. Élmuwan henteu bisa nyaluyuan sistim taksonomi nu leuwih alus, alatan susahna manggihan pangukuran detil nu panceg keur sampel astéroid nu loba (contona spéktra résolusi nu leuwih alus, atawa data non-spéktral saperti kapadetan bakal kacida kapakéna).
Pamanggihan astéroid[édit | sunting sumber]
Métode pamanggihan historis[édit | sunting sumber]
Métoda manggihan astéroid geus dimekarkeun sacara drastis salila dua abad katukang.
Dina taun-taun terahir abad ka-18, Baron Franz Xaver von Zach ngorganisir 24 urang astronom pikeun maluruh "planét nu leungit" di langit nu diperkirakeun 2.8 AU ti Panonpoé dumasar kana aturan Titius-Bode, sabageannana minangka balukar tina pamanggihan planét Uranus, ku Sir William Herschel taun 1781, dina jarak nu "diperkirakeun" ku hukum kasebut. Tugas ieu merlukeun disayagakeunnana peta langit nu digambar ku leungeun keur sakabéh béntang dina pita zodiac nepikeun ka wates kapusing nu disatujuan. Dina peuting nu patuturut, langit digambar deui sarta objék-objék nu pindah bakal ditandaan ku titik. Gerakan planét leungit nu diharepkeun harita mah 30 detik arc per jam, kakara bisa katempo ku panalungtik.
Ironisna, astéroid munggaran, 1 Ceres, henteu katimu ku anggota grup, tapi sacara henteu ngahaja dina taun 1801 ku Giuseppe Piazzi diréktur observatorium Palermo, di Sicilia. Anjeunna manggihan hiji objék siga béntang dina Taurus sarta anjeunna nuturkeun parobahan tempat objék ieu salila sababaraha peuting. Babaturannana, Carl Friedrich Gauss, migunakeun observasi ieu keur nangtukeun jarak pasti ti objék nu teu kanyahoan ieu nepi ka Bumi. Itungan Gauss nempatkeun objék ieu antara planét Mars jeung Yupiter. Piazzi ngaranan Ceres, déwa tatanén Romawi.
Tilu astéroid séjénna (2 Pallas, 3 Juno, 4 Vesta) kapanggih ngan sakeudeung, sababaraha taun sanggeusna, Vesta mah kapanggihna taun 1807. Sanggeus dalapan taun deui maluruh tanpa hasil, kalolobaan astronom nganggep yén geus taya deui astéroid lianna. Ku kituna, pamaluruhan satuluyna dibolaykeun.
Sanajan kitu, Karl Ludwig Hencke mah tetep maluruh astéroid séjénna, nu dimimitian dina taun 1830. Lima belas taun sanggeusna, anjeunna manggihan 5 Astraea, astéroid anyar munggaran nu kapanggih deui salila 38 taun. Anjeunna ogé manggih 6 Hebe kurang tina dua taun satuluyna. Sanggeus ieu, astronom séjén milu nalungtik deui sahingga satuluyna mah saeutikna hiji astéroid anyar kapanggih sanggeus waktu harita (kajaba wanci perang taun 1945). Nu seneng moro astéroid nu kasohor dina jaman kiwari nyaéta J. R. Hind, Annibale de Gasparis, Robert Luther, H. M. S. Goldschmidt, Jean Chacornac, James Ferguson, Norman Robert Pogson, E. W. Tempel, J. C. Watson, C. H. F. Peters, A. Borrelly, J. Palisa, Paul Henry and Prosper Henry jeung Auguste Charlois.
Dina taun 1891, Max Wolf naratas dipigunakeunnana astrofotografi keur ngadetéksi asteroid, nu katémbong minangka corétan pondok dina pelat fotografis pencahayaan panjang (long-exposure). Hal ieu sacara drastis nambah rata-rata detéksi lamun dibandingkeun jeung métode visual saméméhna: Wolf sorangan manggih 248 asteroid, nu dimimitian ku 323 Brucia, padahal ukur saeutik leuwih ti 300 nu kapanggih nepi ka wanci digunakeunnana métodena Wolf. Deui, saabad sanggeusna, ukur sababaraha ratus asteroid nu kaidéntifikasi, dinomeran jeung dingaranan. Harita oge sabenerna kanyahoan yen loba keneh asteroid, tapi kalolobaan astronom henteu ngawaro, nyebutna oge "bentang leutik di langit".
Métode pamanggihan modéren[édit | sunting sumber]
Nepi ka 1998, astéroid pinanggih dina prosés opat lengkah. Kahiji, hiji wewengkon langit difoto ku teleskop widang lega. Pasangan-pasangan foto dicokot, ilaharna béda sajam. Kumpulan pasangan-pasangan bisa dicokot ngaruntuy sababaraha poé. Kadua, duanana film dina wewengkon nu sarua ditempo make stéréoskop. Sababaraha banda dina orbit sabudeureun Sarangenge bakal pindah saeutik-saeutik antara pasangan film. Dina stereoskop, gambar banda bakal katempo ngambang saeutik dina saluhureun latar tukang béntang-béntang. Katilu, sakali waé hiji banda nu pindah téh kanyahoan, lokasina bisa diukur sacara présisi migunakeun mikroskop nu didigitalkeun. Lokasina bakal diukur rélatif kana lokasi béntang nu geus dipikanyaho[8].
Katilu léngkah tacan mangrupakeun pamanggihan astéroid: panalungtik ukur nimu kaahéngan, nu ukur meunang panangtuan samentara, nyieun taun pamanggihan, surat nu nunjukkeun minggu pamanggihan, sarta ahirna surat jeung nomer nu nunjukkeun nomer runtuy pamanggihan (conto: 1998 FJ74).
Léngkah pamungkas dina pamanggihan nyaéta ngirim lokasi jeung wanci observasi ka Brian Marsden di Puseur Planét Leutik. Dr. Marsden mibanda program komputer nu ngitung yén hiji kaahéngan sarua patalina jeung kaahéngan saméméhna jadi hiji orbit nu sarua. Panalungtik munggaran kalayan orbit nu geus diitung nu dianggep jadi pamanggihna, sarta manéhna meunang kahormatan pikeun ngaranan astéroid nu kapanggih tea (poko keur idin ti International Astronomical Union) sanggeus dinomeran.
Téhnologi panganyarna: ngadetéksi astéroid nu ngabahyakeun[édit | sunting sumber]
Aya kahayang nu beuki gedé pikeun ngidéntifikasi astéroid nu orbitna meuntasan orbit Bumi, sarta bisa, tinggal nunggu wanci nu mustari, bisa tabrakan jeung Bumi (tempo astéroid nu meuntasan Bumi). Tilu grup astéroid nu deukeuteun Bumi pangpentingna nyaéta Apollo, Amor, jeung Aten. Rupa-rupa siasat pikeun méngkolkeun astéroid geus diusulkeun.
Astéroid deukeuteun Bumi 433 Eros geus kapanggih ti saprak 1898, sarta dina 1930-an kungsi diributkeun deui ku ayana objék nu sarua. Runtuyan pamanggihannana, nyaéta: 1221 Amor, 1862 Apollo, 2101 Adonis, tur ahirna 69230 Hermes, nu jauhna ampir 0.005 AU ka Bumi dina taun 1937. Ti harita astronom mimiti sadar ngeunaan tubrukan astéroid jeung Bumi.
Dua kajadian dina dasawarsa-dasawarsa terahir nambah tingkat peringetan: beuki ditarimana téori Walter Alvarez ngeunaan lastarina dinosaurus boa-boa alatan kajadian tubrukan, katambah ku observasi Komet Shoemaker-Levy 9 taun 1994 nu nabrak Jupiter. Militér AS ogé nyebutkeun informasi yén satelit militérna, nu diwangun keur ngadetéksi ngabeledugna nuklir, geus ngadetéksi ratusan tubrukan di saluhureun atmosfir ku objék nu bentangannana hiji nepi ka sapuluh méter.
Sakabéh pertimbangan-pertimbangan ieu geus ngarojong digunakeunnana sistim otomatis nu kacida éfisiénna nu ngandung kaméra Charge-Coupled Device (CCD) jeung komputer nu langsung dihubungkeun jeung teleskop. Ti 1998, kalolobaan astéroid geus kapanggih migunakeun sistim otomatis siga kieu. Daptar tim nu migunakeun sistim otomatis siga kieu nyaéta:[9]
- Tim Lincoln Near-Earth Asteroid Research (LINEAR)
- Tim Near-Earth Asteroid Tracking (NEAT)
- Spacewatch
- Tim Lowell Observatory Near-Earth-Object Search (LONEOS)
- Tim Catalina Sky Survey (CSS)
- Tim Campo Imperatore Near-Earth Objects Survey (CINEOS)
- Tim Japanese Spaceguard Association
- Tim Asiago-DLR Asteroid Survey (ADAS)
Sistim LINEAR nyorangan geus manggihan 67,820 astéroid nepi ka 13 Juni, 2006 [10]. Di antara sakabéh sistim otomatis, 4076 astéroid nu deukeuteun Bumi geus kapanggih [11] kaasup 600 leuwih nu diaméterna leuwih ti 1 km.
Ngaranan astéroid[édit | sunting sumber]
Sawangan: format pangaranan[édit | sunting sumber]
Astéroid nu kapanggih kiwari-kiwari ieu dingaranan samentara kalayan ngandung taun pamanggihan jeung kode alfanumeris (kawas 2002 AT4). Lamun hiji orbit geus dikonfirmasi, karék dibéré nomer, sarta saterusna dingaranan (contona 433 Eros). Konvénsi pangaranan resmi maké tanda kurung keur nomerna (contona (433) Eros), tapi miceun tanda kurung ogé mangrupakeun hal nu ilahar. Sacara teu resmi, ilahar ogé miceun nomer nu marengannana, atawa miceun nomer sanggeus disebutkeun sakali nalika ngaran ieu dibalikan sababaraha kali dina téks.
Astéroid nu geus dinomeran tapi tacan dingaranan bakal tetep maké panangtuan samentarana, contona. (29075) 1950 DA. Kusabab téhnik pamanggihan modéren kacida lobana manggihan astéroid anyar, beuki loba waé astéroid nu teu dingaranan. Astéroid munggaran tanpa ngaran nyaéta (3360) 1981 VA. Dina sababaraha kajadian, panetepan samentara hiji astéroid bisa dipaké minangka ngaranna sorangan: (15760) 1992 QB₁ mikeun ngaranna keur kelompok astéroid nu disebut cubewano.
Nganomeran astéroid[édit | sunting sumber]
Astéroid dibéré nomer resmi nalika munggaran orbitna ditetepkeun. Marengan gancang nambahanana pamanggihan astéroid, astéroid kiwari dibéré nomer genep angka. Gantina tina lima angka jadi genep angka nyaéta nalika publikasi Minor Planet Circular (MPC) 19 Oktober, 2005, nu nunjukkeun astéroid nu dinomeran pangluhurna luncat ti 99947 jadi 118161. Parobahan ieu nyababkeun krisis leutik saperti "Y2k" keur sababaraha layanan data otomatis, sabab ukur lima digit nu diidinan dina kalolobaan format data keur nomer astéroid. Kalolobaan layanan kiwari geus ngalegaan widang nomer astéroid. Keur nu teu bisa dibenerkeun, masalah ieu diréngsékeun ku jalan ngaganti digit pangkéncana (tempatna puluh rébuan) ku alfabét minangka éksténsi digitna. A=10, B=11,…, Z=35, a=36,…, z=61. Nomer nu luhur saperti 120437 diganti jadi C0437 dina sababaraha daptar.
Sumber keur ngaran[édit | sunting sumber]
Asteroid-asteroid munggaran nu jumlahna saeutik kénéh dingarananana siga ngaran inohong-inohong tina mitologi Graeco-Romawi, tapi kusabab ngaran-ngaran ieu kurang kénéh, lianna mah satuluyna maké ngaran jalma nu kasohor, karakter nu patali jeung sastra, ngaran pamajikan nu manggihan, anak-anakna, sarta malahan mah karakter-karaktr dina tipi.
Asteroid munggaran nu dingaranan ku ngaran non-mitologis nyaéta 20 Massalia, siga ngaran kota Marseille. Keur sababaraha waktu, dipaké ukur ngaran awéwé (atawa nu diawéwékeun); Alexander von Humboldt mangrupakeun ngaran lalaki munggaran nu miboga ngaran asteroid siga ngaranna, tapi ngaranna diawéwékeun jadi 54 Alexandra. Tradisi nu teu dikecapkeun ieu dipilampah nepi ka ahirna dingaranannana 334 Chicago; malahan mah, ngaran nu diawéwékeun téh jadi ahéng lamun aya dina daptar taun-taun satuluyna.
Alatan jumlah asteroid mimiti nepi ka ratusan, malahan mah jadi rébuan, para pamanggih mimiti beuki loba nu méré ngaran sacara sagawayah. Isarat munggaran ngeunaan ieu nyaéta ti mimiti 482 Petrina jeung 483 Seppina, numana ngaran ieu mangrupakeun anjing piaraan nu manggihan. Aya saeutik kontrovérsi ngeunaan ieu nepi ka taun 1971, ku dingarananana 2309 Mr. Spock (numana lain dingaranan siga karakter dina Star Trek, tapi siga ucingna nu nimukeun anu dianggap siga manéhna). Sanajan IAU satuluyna ngalarang ngaran sato piaraan minangka sumber, ngaran asteroid nu arahéng masih kénéh diajukeun jeung ditarima, saperti 6042 Cheshirecat, 9007 James Bond, atawa 26858 Misterrogers.
Aturan pangaranan husus[édit | sunting sumber]
Kangaranan astéroid henteu malulu bébas keur sakabéhna: aya sababaraha rupa astéroid nu aturan-aturannana geus dimekarkeun ngeunaan sumber ngaranna. Contona Centaur (astéroid nu ngorbit antara Saturnus jeung Néptunus) dingaranan dumasar centaur mitologis, Trojan dumasar kana pahlawan ti Perang Trojan, sarta objék trans-Néptunian dumasar sumanget di dunya.
Aturan nu geus matuh lianna nyaéta réhna komét dingaranan siga nu nimukeunana, sedengkeun asteroid henteu. Salasahiji cara keur "ngagilekkeun" aturan ieu geus aya keur astronom pikeun silih tukeuran kahormatan ngaranan pamanggihannana jeung astronom lianna. Pangecualian husus keur aturan ieu nyaéta 96747 Crespodasilva, nu dingaranan dumasar pamanggihna, Lucy d'Escoffier Crespo da Silva, sabab kacida pikasediheunnana anjeunna pupus sanggeus nimukeun asteroid, dina umur 22 taun[12][13].
Lambang astéroid[édit | sunting sumber]
Sacara tradisional, asteroid munggaran dilambangan siga carana ngalambangan Bumi, Bulan, Panonpoé jeung planét. Lambang-lambang ieu lila-lila mah henteu nguntungkeun, susah digambar tur susah dipikawanohna. Nepi ka ahir taun 1851 aya 15 asteroid nu dipikanyaho, masing-masing (kajaba hiji) miboga lambang sorangan.
Johann Franz Encke nyieun parobahan gedé dina Berliner Astronomisches Jahrbuch (BAJ, "Berlin Astronomical Yearbook") salila taun 1854. Anjeunna ngawanohkeun nomer-nomer nu nguriling tibatan lambang, sanajan nomerna dimimitian ku Astraea ogé, da opat nomer munggaran mah terus maké lambang tradisional. Inovasi simbolis ieu diadopsi kacida gancangna ku komunitas astronomis. Taun satuluyna (1855), nomer Astraea diisedkeun ka 5, tapi Ceres nepi ka Vesta didaptarkeun dumasar nomerna ukur dina édisi 1867. Asteroid lianna (28 Bellona, 35 Leukothea, jeung 37 Fides) dilambangan ogé lian ti maké skéma panomeran téh.
Kumpulan ngaran ieu ditulis dina jero kurung, sarta tanda kurung ieu kadang-kadang dipiceun dina dasawarsa-dasawarsa satuluyna mah.[15]
Éksplorasi astéroid[édit | sunting sumber]
Nepi ka jaman perjalanan angkasa, astéroid ukur mangrupa titik cahya leutik sanajan migunakeun teleskop panggedéna ogé sarta wangun jeung daérahna tetep jadi misteri.
Foto close-up objék nu siga astéroid munggaran dicokot dina taun 1971 nalika Mariner 9 mariksa Phobos jeung Deimos nu kagambarkeun, nyaéta dua bulan leutik bogana Mars, nu meureun nangkep astéroid. Gambar ieu muka wangun astéroid nu teu tangtu tur siga kentang, saperti gambar satuluyna tina pamariksaan Voyager kana bulan leutik tina raksasa gas. Asteroid sajati munggaran nu dipoto close-up nyaéta 951 Gaspra taun 1991, dituluykeun taun 1993 ku 243 Ida jeung bulanna Dactyl, numana sakabéhna digambarkeun ku panyilidikan Galileo en route ka Jupiter.
Panyilidikan asteroid resmi munggaran nyaéta NEAR Shoemaker, nu moto 253 Mathilde taun 1997, saméméh asup kana orbit di sabudeureun 433 Eros, ahirna badarat dina pabeungeutannana taun 2001.
Asteroid lianna dilongok sacara singget ku pesawat angkasa en route ka tujuan lianna kaasup 9969 Braille (ku Deep Space 1 taun 1999), jeung 5535 Annefrank (ku Stardust taun 2002).
Dina September 2005, panyalidikan urang Jepang Hayabusa mulai ngulik 25143 Itokawa sacara jéntré tur bakal malikkeun sampel pabeungeutannana ka bumi. Sanggeus ieu, asteroid satuluyna diulik ku urang Éropa panyilidikan Rosetta (diayakeun taun 2004), nu bakal ngulik 2867 Šteins jeung 21 Lutetia taun 2008 jeung 2010.
NASA ngarencanakeun ngayakeun Misi Fajar taun 2007, nu bakal ngorbit 1 Ceres jeung 4 Vesta taun 2011-2015, numana misi ieu meureun diteruskeun ka 2 Pallas.
Geus diusulkeun yén asteroid keur ka hareupna bisa dipaké minangka sumber bahan nu boa-boa geus langka atawa béak (pertambangan asteroid).
Astéroid dina fiksi[édit | sunting sumber]
- Artikel utama: Astéroid dina fiksi
Gambaran umum astéroid (jeung henteu sering, Komét) dina fiksi nyaéta minangka anceman, nu tabrakannana jeng bumi bisa nyababkeun karusakan nu teu bisa diitung sarta leungitna kahirupan[16][17]. Geus jadi dasar dina hipotésis saintifik ngeunaan tabrakan kawas kieu dina mangsa jauh ka tukang nu nyababkeun punahna Dinosaurus jeung raksasa baheula lianna; sanajan, sabab katingalina mah unggal-unggal tabrakan teh kajadianana dina mangsa sapersauluh yuta taun, taya alesan husus (lian ti jadi alur sajarah nu dramatis) pikeun merkirakeun tabrakan anyar kawas kieu dina milénium pangdeukeutna.
Cara séjén numana astéroid bisa dianggep minangka sumber bahya nyaéta ku jalan ngagambarkeunana minangka bahya keur navigasi, hususna anceman keur kapal nu lumaku ti Bumi ka bagian séjén di saluareun Sistim Tatasurya sarta saterusna perlu ngaliwatan Beubeur Astéroid (atawa nyieun jalan muter di sabudeureunnana nu méakkeun waktu jeung bahan bakar ). Asteroid dina konteks ieu nyadiakeun rohangan keur carita perjalanan angkasa nu sarua jeung batu sarta karang jero cai dina aliran kolot carita pangumbaraan perjalanan di laut[18]. Sarta siga batu jeung karang di sagara, asteroid minangka bahya navigasi bisa dipake ku nu ngalanggar hukum pikeun nyingkahan udagan. Gambaran Beubeur Asteroid dina film cenderung dikacokeun ku karang nu ngabahyakeun sacara teu realistis. Dina asteroid nyata, malah sanajan dina beubeur utama, misah kacida jauhna.
Saméméh kolonisasi asteroid jadi kamungkinan nu menarik, katertarikan utamana nyaéta tiori-tiori saperti asal-usulna - hususna, tiori yén asteroid mangrupakeun sésa planét nu bitu. Hal ieu sacara alamiah nungtun urang kana jalan carita SF nu patali jeung kamungkinan yén planét geus ditempatan, sarta lamun enya téa mah - yén pangeusina nyababkeun karuksakanana sorangan, ku cara perang atawa henteu benerna dina ngokolakeun lingkungan sakumna. Satuluyna, bisa jadi tina asteroid nu aya saméméhna nyababkeun karuksakan Bumi atawa planét liana dina mangsa nu bakal datang, sarta bisa jadi parobahanana jadi asteroid anyar.[19][20]
Nalika jejer kolonisasi antarplanét munggaran asup kana SF, Beubeur Asteroid nempatan urutan nu rada handap dina daptar real estate nu dipikarep, jauh di satukangeun planét-planét siga Mars jeung Vénus (sering dibayangkeun minangka sarupaning planét sawarga, nepi ka panyilidikan dina taun 1960-an nu nerangkeun hawa jeung kondisi nu pihariwangeun nalika mendung). Kusabab kitu, dina kalolobaan carita jeung buku, Beubeur Asetroid, lamun henteu mangrupa bahya nu positif, masih keneh mangrupakeun tempat nu mencil dina Sistim Tatasurya nu ditempatan.[21]
Prospék keur nempatan planét-planét dina Sistim Tatasurya beuki harieum sajalan jeung pamanggihan nu nambah ngeunaan kaayaannana. Sabalikna, ajén poténsial asteroid nambah, minangka akumulasi nu kacida tina kasajahtraan mineral, bisa diakses dina kondisi gravitasi minimal, sarta ngalengkepan sumberdaya di Bumi nu beuki ngurangan. Carita ngeunaan pertambangan asteroid beuki loba ti saprak ahir 1940-an, kalayan léngkah logis satuluyna jadi gambaran ngeunaan masarakat di asteroid— dina sababaraha kaayaan ngali di pabeungeutan, lianna miboga tempat cicing nu wangunna momolo sarta lianna deui dikulibeng ku atmosfir nu tetep di tempatna alatan ayana gravitasi jieunan. Hiji gambaran nu diwangun sarta dibawa ti panulis ka panulis, ngeunaan "Belters" atawa "Rock Rats" minangka individu nu kasar jeung nu mikir bebas, nu mikangewa sakabeh nu berwenang (dina sababaraha buku jeung carita ngeunaan kakawasaan militér jeung pulitis ngeunaan kaayaan nagara di sabudeureun Bumi, lian ti kakawasaan badan hukum tina pausahaan gede) Williamson, Jack (1950). Seetee Ship. . Saperti kitu, sub-aliran ieu ngabuktikeun dayatarik alamiah keur panulis nu miboga kacenderungan Libertarian tendencies[22]. Leuwih-leuwih, gambaran Beubeur Asteroid minangka Wates Anyar sacara jelas digambarkeun (kadang-kadang kacida eksplisit) dina literatur nu bisa dianggep, Nineteenth-Century Frontier jeung Wild West.
Tempo ogé[édit | sunting sumber]
- Beubeur astéroid
- Kategori:Kelompok jeung kulawarga astéroid
- Kategori:Astéroid
- Daptar astéroid
- Daptar astéroid nu dingaranan jalma penting
- Daptar astéroid nu dingaranan tempat
- Daptar astéroid penting
- Harti ngaran astéroid
- Planét leutik
- Puseur planét leutik
- Objék deukeuteun bumi
- Kajadian tabrakan
- Pangecapan ngaran astéroid
Référénsi[édit | sunting sumber]
- ↑ "Minor Planet Names". Diakses pada 14 Séptémber 2006.
- ↑ "Discovery Circumstances: Numbered Minor Planets (125001)-(130000)". Diakses pada 12 Juli 2006.
- ↑ "New study reveals twice as many asteroids as previously believed". Diakses pada 28 Maret 2006.
- ↑ Krasinsky, G. A.; Pitjeva, E. V.; Vasilyev, M. V.; Yagudina, E. I. (2002). "Hidden Mass in the Asteroid Belt". Icarus 158: 98-105.
- ↑ Pitjeva, E. V. (2005). "High-Precision Ephemerides of Planets - EPM and Determination of Some Astronomical Constants". Solar System Research 39: 176.
- ↑ Chapman, C. R., Morrison, D., & Zellner, B. (1975). "Surface properties of asteroids: A synthesis of polarimetry, radiometry, and spectrophotometry". Icarus 25: 104-130.
- ↑ McSween Jr., Harry Y.. Meteorites and Their Parent Planets. ISBN 0-521-58751-4.
- ↑ "Carolyn Shoemaker". Diakses pada 23 Juni 2003.
- ↑ "Near Earth Object Program". Diakses pada 23 Juni 2004.
- ↑ "Minor Planet Discover Sites". Diakses pada 12 Juli 2006.
- ↑ "Unusual Minor Planets". Diakses pada 14 Juli 2006.
- ↑ "Citation from MPC 55988". Diakses pada 5 Juni 2006.
- ↑ "MIT News Office: Lucy Crespo da Silva, 22, a senior, dies in fall". Diakses pada 5 Juni 2006.
- ↑ Hilton, James L. (September 17, 2001). "When Did the Asteroids Become Minor Planets". Diakses pada 26 Maret 2006.
- ↑ "When Did the Asteroids Become Minor Planets". James L. Hilton. Diakses pada 26 Maret 2006.
- ↑ Clarke, Arthur C. (1993). The Hammer of God.
- ↑ Niven, Larry (1977). Lucifer's Hammer.
- ↑ Asimov, Isaac (1953). Lucky Starr and the Pirates of the Asteroids.
- ↑ Hogan, James P. (1977). Inherit the Stars.
- ↑ Heinlein, Robert (1948). Space Cadet.
- ↑ Isaac Asimov (March 1939). "Marooned off Vesta". Amazing Stories.
- ↑ Smith, L. Neil (1993). Pallas.
Tumbu kaluar[édit | sunting sumber]
- Known Asteroid Impacts & Their Effects
- Alphabetical list of minor planet names (ASCII) (Minor Planet Center)
- Alphabetical and numerical lists of minor planet names (Unicode) (Institute of Applied Astronomy)
- Near Earth Objects Dynamic Site
- Asteroids Dynamic Site Up-to date osculating orbital elements and proper orbital elements
- Asteroid naming statistics
- Near Earth Asteroid Tracking (NEAT)
- Everything you wanted to know about comets and asteroids — Provided by New Scientist.
- Spaceguard UK
- When Did the Asteroids Become Minor Planets?
- Large amount of information on asteroid groups collected by Gérard Faure, translation Richard Miles.
- Asteroid Simulator with Moon and Earth

robotstxt: allowed

filter: keep


text:
Thom Yorke
Thomas Edward Yorke atawa anu kasohor Thom Yorke nya éta vokalis ti grup musik rock alternatip Radiohead anu lahir tanggal 7 Oktober 1968 di Wellingborough, Northamptonshire, Inggris[1][2][3]. Thom Yorke anu biasa dilandi Dr. Tchock ieu mahér maénkeun gitar éléktrik jeung akustik, bass jeung drum[1][3]. Thom boga hiji adi ngaranna Andy[1]. Panon kéncana bisa disebut teu normal, sabab nalika lahir panon kéncana Yorke nutup[2]. Yorke kungsi dioperasi panon nepi ka 5 kali, malah nu terahir mah hampir nyababkeun Yorke teu bisa ningali deui, tapi sabada nutup panonna maké panutup panon, ahirna Yorke bisa ningali deui najan teu pati jelas[2][1].
Yorke meunangkeun gitar pertamana nalika umur 7 taun[1]. Nalika umur 10 taun, Thom jadi personil grup musik di sakola Abingdon[1]. Di ieu sakola, Thom papanggih jeung personil grup musikna engké, Ed O'Brien, Phil Selway, Colin Greenwood jeung Jonny Greenwood[1][2]. Ieu grup musik dingaranan On a Friday sabab Thom Yorke saparakanca sok latihan dina poé juma'ah[2]. Sabada nyieun kontrak, On a Friday diganti jadi Radiohead[2].


text:
Berikut ini penjelasan tentang Paguneman
Paguneman (percakapan) nyaeta kagiatan nyarita dua arah (dialog).
Paguneman biasana dilakukeun ku dua urang bisa oge leuwih.
Paguneman mah beda jeung wawancara. Ari wawancara mah, enya oge duaan,
tapi saurang gawena ukur nanya jeung nu saurang deui ukur ngajawab.
Dina paguneman, urang kudu merhatikeun jeung saha urang ngobrol teh,
naha ka saluhureun, ka sasama atawa ka sahandapeun.
Pasti kudu aya bedana ngobrol ka saluhureun atawa ngobrol ka sahandapeun.
Mun ka saluhureun, Kudu bisa ngagunakeun basa ragam hormat.
Beda deui ari ka sasama mah urang teh bisa ngagunakeun basa nu biasa.
Sumber : jompayband.blogspot.com


text:
Blog
Blog wancahan tina web blog nyaéta wangun aplikasi ramatloka anu mangrupa tulisan-tulisan (anu dimuat) dina ramatloka umum.[1] Tulisan-tulisanana sering disusun kalawan ngaruntuy, eusi nu panganyarna, kakara eusi nu heubeul, sok sanajan teu salawasna jiga kitu.[1] Média blog munggaran dipopulérkeun ku Blogger.com. anu dipibanda ku Pyralab, saméméh diakuisi ku Google.com dina taun 2002 katompérnakeun. [2] Ti harita loba aplikasi-aplikasi anu sipatna sumber nembrak nu ngahaja disayagikeun pikeun kamekaran nu narulis blog.[2]
Situs-situs web anu jadi tali-tumali ku lantaran ayana weblog, ngawujud jadi kumpulan weblog anu disebut blogosphere. [2] Nalika sakumpulan aktivitas lumangsung tur dina jumlah nu loba jeung waktu nu sarua dina blogsphere, anu kitu disebutna blogstorm. [2] Sajalan jeung laju kamekaran téknologi internét, kadieunakeun mingkin loba ramatloka anu nyadiakeun fasilitas blog gratis. [2] Tina sajumlahing ramatloka gratis, anu pangkawentarna nyaéta Blogger.com jeung Wordpress.com.[2]
Fungsi Blog[édit | sunting sumber]
Fungsi blog rupa-rupa, ti mimiti catetan poéan, média publikasi, kampanyeu pulitik tepi ka program-program média, jeung pausahaan-pausahaan. [2] Sanajan kitu aya ogé nu sipatna henteu interaktif. [1]
Tipeu-tipeu Blog[édit | sunting sumber]
Rupa-rupa tipeu blog: blog pribadi, blog pulitik, blog nu aya topikan, blog kaséhatan, blog sastra, blog lalampahan, blog panalungtikan, blog hukum, blog média, blog agama, blog atikan, blog pituduh, blog bisnis, blog spam. [2]


text:
Baptis
Baptis (Pamandian) nyaéta pamakéan cai pikeun nyucikeun kaagamaan, khususna salaku sakramen panarimaan hiji jalma ka jero agama Kristen.[1] Baptis asalna ti istilah Yunani baptizo anu hartina 'nyelupkeun' atawa 'kukumbah'.[2] Ngaliwatan sakramen ieu, hiji jalma ditarima jadi anggota geréja sarta dinyatakeun sacara resmi asup Kisten.[2] Ritus baptis dipigawé ku cara nyéretkeun, ngaguyurkeun, atawa ngumbah cai ka tarang atawa beungeut calon nu dibaptis.[2] Umumna, gereja mikawanoh dua macem ritus baptis, nyaéta baptis cérét, sarta baptis teuleum.[2] Sawatara gereja anu ngalakonan ritual baptis ku cara ngeueumkeun kabéh awak dina cai pamandian atawa cai walungan (baptis teuleum) nyaéta gereja baptis sarta gereja pantékosta.[2] Baptis dibikeun ka jelema déwasa atawa barudak.[2] Baptis dipigawé ku pajabat gereja (imam atawa pendéta)
Yohanes Pembaptis[édit | sunting sumber]
Dina kitab jangji nu anyar, baptis dipahaman minangka gaganti ritus sunat anu jadi kawajiban umat Yahudi.[2] Baptis kasebut dipigawé ku Yohanes Pembaptis (vérsi Islam: Nabi Yahya AS) Baptis anu dipigawé Yohanes mangrupa tanda tobatna hiji jalma anu yongsong datangna karajaan Alloh.[2] Saméméh ngamimitian karyana, Yesus narima baptis ti Yohanes di S. Yordan.[2] Baptis ka Yesus lain tanda pertobatan , tapi minangka tanda “sang panebus” anu nanggung dosa manusa.[2]
Bapa, Putra, sarta Roh Kudus[édit | sunting sumber]
Kitab Didache (ajaran kadua belas rosul anu eusina ringkesan ajaran Kristen) nyebutkeun yén baptis dina geréja lumangsung saprak abad ka-1.[2] Nurutkeun kitab kasebut, baptis dilaksanakeun ku cara ngalelepkeun hiji jalma dina cai nu lobana tilu kali kalayan ngomong “kuring ngabaptis manéh kalayan ngaran Bapa, Putra, sarta Roh Kudus” Kitab Didache ogé nyebutkeun yén nu ngabaptis diidinan pikeun nyicikeun cai hungkul lamun caina teu cukup.[2] Cai anu dipaké di jero ritus baptis ngalambangkeun kaberesihan sarta kahirupan.[2] Hiji jalma anu geus dibaptis hartina bersih ti sagala dosa anu asalna ti kahirupan mangsa saméméhna.[2] Manéhna “kalahiekeun deui” dina kahirupan anu anyar, nyaéta kahirupan anu luyu kalayan paréntahna.[2]
Skisma[édit | sunting sumber]
Kaluarna skisma nyaéta alatan papisahan di jero agama sarta sagala rupa bidah dina abad ke-4 nu nyieun pihak gereja nganggap henteu sah pembaptisan anu dipigawé ku pembidah.[2] Dina kontroversi kasebut, Santo Agustinus (filsuf katolik) ngamekarkeun ajaran yén anu ngabaptis lain manusa, tapi Yesus Kristus sorangan.[2] Nurutkeun Santo Agustinus, pembaptisan tetep sah tampa meerdulikeun iman si nu ngabaptis.[2] Pemabaptisan umumna dipigawé ku uskup, tapi sakapeung ogé dipigawé ku imam.[2] Dumasar Konsili Regional Kartago (taun 255) awéwé dilarang ngabaptis hiji jalma.[2]


text:
Daur asam sitrat
Daur asam sitrat atawa siklus asam sitrat (ogé katelah daur asam trikarboksilat, daur TCA, atawa daur Krébs) nyaéta saruntuyan réaksi kimia nu penting pisan dina sakabéh sél mahluk hirup nu migunakeun oksigén dina réspirasi sélularna. Dina organisme aérobik ieu, daur asam sitrat téh jalur métabolik nu ngabentuk sabagian tina prosés ngarecah karbohidrat, gajih, jeung protéin jadi karbon dioksida jeung cai sangkan ngahasilkeun énergi. Daur ieu mangrupakeun nu kadua ti tilu jalur métabolik katabolisme molekul sumber énergi jeung produksi ATP.
Daur asam sitrat ogé nyadiakeun prékursor pikeun rupa-rupa sanyawa kawas asam amino, jaba réaksi-réaksina penting pisan dina prosés fermentasi.
Daptar eusi
Sajarah[édit | sunting sumber]
Daur asam sitrat ogé katelah Daur Krébs nu nujul ka Sir Hans Adolf Krebs (1900-1981), nu ngajukeun unsur konci dina jalur ieu taun 1937 sarta dileler Hadiah Nobel Kadokteran pikeun papanggihanana taun 1953.
Lokasi, asupan & hasil daur[édit | sunting sumber]
Daur asam sitrat lumangsung dina jero mitokondria pikeun eukariot, sedengkeun pikeun prokariot lumangsung di sitoplasma.
Katabolisme molekul sumber énergi (kaasup glikolisis) ngahasilkeun asetil-KoA, gugus asetil dua-karbon nu kabeungkeut ku koénzim A. Asetil-KoA mangrupa asupan utama dina daur asam sitrat. Sitrat sakaligus mangrupakeun produk munggaran jeung ahir daur ieu (Gbr. 1) nu dihasilkeun deui tina kondensasi oksaloasetat jeung asetil-KoA.
Jumlah sadaya réaksi na daur asam sitrat, nyaéta:
- Asetil-KoA + 3 NAD+ + FAD + GDP + Pi + 2 H2O ⇒
KoA-SH + 3 NADH + H+ + FADH2 + GTP + 2 CO2 + 3 H+
Dua karbon dioksidasi jadi CO2, énergi nu dihasilkeunana disimpen na ATP (ATP mangrupa "alat tukeur énergi universal" sél), NADH, jeung FADH2. NADH jeung FADH2 mangrupakeun koénzim (molekul nu ngafungsikeun atawa ngaronjatkeun fungsi énzim) nu neundeun énergi, nu bisa dipaké nalika butuh.


text:
Krikét
Krikét nyaéta hiji kaulinan tim nu dimaénkeun antawis 2 tim nu unggalna kasusun ti 11 pamaén. Wangun modéren krikét asalna ti Inggris. Krikét populér di nagara-nagara Pasamakmuran, misalna di sababaraha nagara Asia Kidul, kawas India, Pakistan, jeung Sri Lanka. Krikét mangrupa kaulinan nu maké panakol jeung bola (bat-and-ball). Tujuan kaulinan ieu nyaéta pikeun nyitak run leuwih loba ti tim lawanna. Krikét bisa lumangsung nepi ka 5 poé sarta bisa lumangsung 6 jam atawa leuwih unggal poéna.


text:
Autokorélasi
Autokorélasi ngarupakeun salah sahiji alat matematika anu remen digunakeun dina signal processing keur analisa fungsi atawa deret nilai, saperti domain waktu signals. Autokorélasi nyaeta cross-correlation hiji signal jeung signalna sorangan. Autokorélasi ilahar dipake keur manggihkeun pola "pengulangan" dina signal, saperti nangtukeun aya periode signal nu kaganggu atawa keur identifikasi frekuensi dasar signal nu teu mibanda komponen frekuensi, tapi mangaruhan kana frekuensi nu harmonis.
Daptar eusi
Harti[édit | sunting sumber]
Bedana definisi autokorélasi nu dipake gumantung kana widang elmu nu ditalungtik nu satemenna teu sarua. Dina sababaraha widang elmu istilahna diganti ku autocovariance.
Statistik[édit | sunting sumber]
Dina statistik, fungsi autokorelasi (ACF) keur deret waktu diskrit atawa hiji proses Xt hartina korelasi antara proses dina titik nu beda tur beda waktu oge. Lamun Xt ngabogaan mean u jeung varian σ2 mangka definisi ACF nyaeta
- .
numana E nyaeta nilai ekspektasi. Nilai ekspektasi ieu teu bisa dipake sacara umum keur sakabeh deret waktu atawa proses lamun nilai varian sarua jeung nol (keur proses nu konstan) atawa tak hingga. Fungsi ieu mibanda harti nu umum lamun dihartikeun ngabogaan sifat nu aktraktif dina rentang [−1, 1], numana 1 nunjukeun korelasi nu sampurna sarta −1 nunjukeun anti-korelasi nu sampurna.
Lamun Xt ngarupakeun orde-dua statis mangka ACF ngan gumantung kana beda antara t jeung s sarta bisa digambarkeun salaku fungsi variabel tunggal. Hal ieu geus ilahar make rumus nu umum nyaeta ,
lamun k ngarupakeun lag (|t - s|). Dina sababarha widang elmu digambarkeun ku normalisasi σ2 sarta make watesan autocorrelation nu kadangkala disebut oge autocovariance. Keur conto panjang deret waktu n, X1, X2 ... Xn numana mean jeung varian dipikanyaho mangka nilai estimasi-na ditangtukeun tina
- .
keur .
Lamun nilai mean atawa varian keur proses ieu teu dipikanyaho mangka u sarta σ2 bisa diganti ku rumus standar keur sampel mean jeung sampel varian sanajan hasilna nujul kana bias dina nilai estimasi-na[1].
Signal processing[édit | sunting sumber]
Dina signal processing, definisi teu diluhur salawasna dipake bari teu make normalisasi, nyaeta, teu ngurangan mean sarta ngabagi ku varianna.
Upamana signal f(t), autokorelasi kontinyu Rff(t) salawasna dihartikeun salaku integral korelasi-silang kontinyu tina f(t)-na sorangan, dina lag t.
numana f* nunjukeun kompleks konjuget sarta lingkaran nunjukkeun konvolusi. Keur fungsi ril, f* = f.
Autokorelasi diskrit R at lag j keur signal diskrit xn nyaeta
Definisi diluhur dipake keur signals nu ngarupakeun integral kuadrat atawa jumlah kuadrat, nyaeta nu energina kawates. Signals nu "pamungkas salawasna" dianggap gaganti proses acak, nu mana diperlukeun definisi nu beda, dumasar kana nilai ekspektasi. Keur proses acak statis nu leuwih lega, autokorelasi dihartikeun salaku
Keur proses anu henteu stationary, ngarupakeun fungsi tina t, atawa n oge.
Alternatipna, signals nu salawasna pamungkas bisa dirobah kana analisa fungsi autokorelasi keur waktu nu pondok, make integral waktu nu kawengku (Tempo short-time Fourier transform keur proses nu pakait.)
Autokorelasi multi-dimension bisa dihartikeun ku cara nu sarua. Contona, dina autokorelasi tilu dimenasi dina kuadrat-jumlah signal diskrit bisa jadi
Lamu nilai mean dikurangkeun tina signal samemeh diitung dina fungsi autokorelasi, fungsi nu dihasilkeun disebut oge fungsi auto-covarian.
Sipat[édit | sunting sumber]
Saterusna arek dijelaskeun sipat autokorélasi dina hiji-dimensi, sabab satemenna loba sipat hiji-dimensi nu gampang keur dipake dina kasus multi-dimensi.
- Sipat dasar autokorélasi nyaeta simetri, R(i) = R(−i), numana gampang dibuktikeun tina harti ieu. Dina kasus kontinyu, autokorélasi nyaeta even function
- numana f nyaeta fungsi riil sarta autokorélasi nyaeta fungsi Hermitian
- numana f nyaeta complex function.
- Fungsi autokorélasi kontinyu nujul ka pucuk dina aslina, lamun nilaina ril, contona keur unggal delay t, . Ieu alatan tina kateusaruaan Cauchy-Schwarz. Hasil nu sarua keur sakabeh kasus diskrit.
- Autokorelasi dina [[periodic function|fungsi periodik] nyaeta periodik nu sarua dina unggal periode.
- Jumlah autokorelasi tina dua fungsi nu teu sarua (kros-korelasi sarua jeung nol keur sakabeh t) nyaeta jumlah autokorelasi jeung unggal fungsi anu misah.
- Lamun autokorelasi ngarupakeun tipe husus tina korelasi-silang, mangka sakabeh sifat korelasi-silang bisa dipake.
- Autokorelasi tina signal white noise bakal mibanda pucuk nu leuwih kuat dina t = 0 sarta bakal leuwih deukeut kana 0 keur sakabeh t sejenna. Ieu nembongkeun yen sample nu dicokot ngadadak tina signal white noise sacara statistik teu pakait jeung sample sejen nu dicokot ngadadak dina waktu sejenna
- Kakaitan Wiener-Khinchin theorem fungsi autokorelasi kana power spectral density ngaliwatan Fourier transform:
Autokorélasi dina analisa regresi[édit | sunting sumber]
Dina regression analysis migunakeun time series, autokorélasi nyaeta sesa tina ieu masalah, sarta nuju ka arah bias nu luhur dina estimasi statistical significance tina koefisien estimasi, saperti dina T statistic. Tes standar keur ayana autokorélasi nyaeta Durbin-Watson statistic atawa, lamun ngajelaskeun variabel kaasup lagged dependent variable, Durbin's h statistic.
Respon keur autokorélasi kaasup differencing data sarta ayana struktur "lag" dina estimasi.
Pamakean[édit | sunting sumber]
- Salah sahiji pamakean autokorélasi nyaeta dina ngukur spektra optik jeung "pengukuran" durasi-pangpondok na light pulses nu dihasilkeun ku laser, make optical autocorrelators.
- Dina optik, normalized autokorélasi sarta cross-correlations mere hasil degree of coherence dina medan elektromagentik.
- Dina signal processing, autokorélasi bisa mere informasi ngeunaan ulangan kajadian saperti music beat atawa pulsar frequencies, nu ngaliwatan tapi teu bisa nangtukeun posisina.
Tempo oge[édit | sunting sumber]
Tumbu kaluar[édit | sunting sumber]
Rujukan[édit | sunting sumber]
- ↑ Spectral analysis and time series, M.B. Priestley (London, New York : Academic Press, 1982)


text:
Divisi Sylhet
Divisi Sylhet (Basa Benggala: সিলেট বিভাগ, Sileṭ Bibhag), atanapi Sylhet Raya, Wewengkon Sylhet,[1] nyaéta salah sahiji divisi di [[Bangladés. Divisi ieu wawatesan jeung Nagara Bagian Meghalaya (India) di kalér, Nagara Bagian Tripura (India) di kidul, Nagara Bagian Assam (India) di wétan, Divisi Dhaka kulon, sarta jeung Divisi Chittagong di kidul-kulon.
Distrik[édit | sunting sumber]
Rujukan jeung sumber[édit | sunting sumber]
- ↑ Greater Sylhet Region CIMMYT. Dicutat 26 Maret 2009.
- Badan Statistik Bangladés


text:
Enya, aya genahna keur kuring mah anu geus teu boga pagawean anu maneuh, sapopoe ngan ukur ulukutek diimah, kalan-kalan kurunyung “tamu”.
Minggu ieu diimah teh aya tukang ngecet, da kabeneran ningali cet imah geus rada bulukan, atuh dina saminggu mah diimah teh ngawangkong jeung tukang cet, sanggeus sababaraha poe digawe tukang cet teh isuk-isuk memeh prak digawe nanya, ceuk inyana eta katingalna sok aya bae tamu, sareng sok uplek ngobrol, eta teh bade naon..?.
Atuh kuring nerangkeun yen eta tamu teh anu nareangan buku buku basa Sunda atawa buku buku ngeunaan Sunda. Ceuk manehna deui……euh manawi teh aya kaperyogian naon we anu sanes….., kuring rada kerung nampa jawaban kitu, terus diseleksek, ari breh teh panyangka manehna kuring teh jadi tempat pananyaan hal-hal kahirupan,….atuh kuring rada ngagakgak, ceuk kuring naha disangka paranormal atawa dukun kitu..?. Tukang cet teh seuri bari jeung unggeuk. Dina hate kuring melengek baruk nepi ka disangka kitu..?.
Tamu teh enya rupa-rupa anu datang, ti barudak sakola nepi ka anu kolot geus kundang iteuk,tujuanana mah apan geus jelas hayang maca buku basa Sunda atawa buku ngeunaan Sunda. Eta cenah osok ngobrol uplek apan eta mah bagian tina silaturahim, wawanohan tur silih kanyahokeun.
Geura urang nyokot we tiluan tamu keur conto mah, kahiji Pa Andi, dedeganana rada pendek bayuhyuh, urang Rancaekek, mindeng ulin ka kuring teh pangpangna neangan buku bag-bagan agama dina basa Sunda, pedah anjeuna sok ngajar di Diklat Pos, majarkeun hayang nyonto-nyontokeun dina kahirupan urang Sunda anu saluyu jeung agama. Buku kieu teh keur kuring mah saeutik, maksud teh anu togmol asup kana bag-bagan agama, tapi kapan kabeh carita oge anu dina basa Sunda dasarna mah apan saluyu jeung agama. Lamun majalah iwal ti Langlangmitra anu dasarna agama Kristen. Jadi rek kerewek kana buku basa Sunda naon oge eta tangtu aya hubunganana sok sanajan teu langsung jeung agama Islam. Rek bacaeun barudak, rek novel, kumpulan carpon, wawacan atawa carita pantunna oge. Tah didinya sok uplekna ngobrol teh. Jeung ongkoh deuih Pa Andi teh nurutan muka Rumah Baca diimahna, ti mimiti ngan ukur puluhan buku ayeuna mah geus aya kana sarebu leuwih buku, eta buku buku teh lolobana sumbangan ti papada tatanggana. Jadi ngobrol teh silih simbeuhan pangalaman ngarumat Rumah Baca.
Tamu kadua nyaeta Kang Adi Raksanagara, tah nu ieu mah munggaran ulin ka kuring, ka Rumah Baca, datangna bada lohor. Dedeganana jangkung rada begang, can kolot-kolot teuing ceuk taksiran umurna aya kana 40 taun.
Barang datang teh langsung ningalian buku buku basa Sunda, terus nanya aya henteu buku Sunda anu bisa mere inspirasi keur kompetisi, utamana dina wangun panalungtikan. Puguh we kuring rada pungak pinguk ditanya kitu mah, terus nanya deui buku anu aya pakaitna jeung usaha tina falsapah Sunda, kadenge kitu ge tetep kuring hulang huleng. Kudu buku naon anu diasongkeun.
Tungtungna ngobrol sabulangbentor, geuning inyana teh pimpinan tabloid Bobotoh, ningali ngaranna nu make Raksanagara nya kuring nanya hubunganana jeung Ami Raksanagara garwana Pa Yus Rusyana, ari pek teh Ibu Ami teh lanceukna, kitu deui jeung istrina Pa Ahmad Rustandi. Paingan atuh mani norolang nyaritakeun perkara Sunda, da geuning aya teureuh tidituna.
Ngobrol nepi ka bada magrib, bari jeung teu disuguhan ngan ukur cai herang we tamba garingeun tikoro.
Maksudna neangan buku buku kitu teh pedah rek mere motivasi ka para pegiat kreatif di sabudeureun Suci, ka tukang kaos. Kahayang inyana kreatifitas anu basisna budaya setempat, tah ngompa eta sumanget neangan buku buku keur mere conto. Ku kuring dicoba dibere buku Bujangga Manik, Siksa Kandang Karesian, atuh teu kaliwat Pandangan Hidup orang Sunda, tapi kitu geuning teu payu keur inyanana mah. Tapi aya hiji buku anu diinjeum nyaeta Kabudayaan Sunda Edi S Ekajati.
Jadi enya geuning can aya buku anu ngabahas elmu ekonomi tina jihad ugeran hirup manusa Sunda, can aya buku ragam hias Sunda, can aya buku Estetika Sunda, can aya buku elmu komunikasi anu dadasarna budaya Sunda. Ceuk kuring ka Kang Adi, hampura nun, kuring can boga bukuna, maksud teh can ngoleksi bukuna. ( tapi aya teu nya bukuna..?).
Inyana ge nyaritakeun hal Bobotoh Persib, cenah inyana kungsi ngobrol jeung jalma ti Balai Bahasa, terus inyana ngusulkeun supaya kecap bobotoh diasupkeun kana KBBI lantaran ieu teh tarjamah tina kecap asing suporter, lamun kecap bobotoh asup kana KBBI rek meuncit hayam. Tujuanana nyieun tabloid Bobotoh sangkan para bobotoh teh jadi nyakola tur nyunda, atuh ka Persibna sangkan maen alus, keun ari soal eleh jeung meunang mah lain hal eta mah. Ceuk inyana ngan Persib anu bisa ngahijikeun jelema nepi ka puluhan rebu bari jeung kabeh ngomong Sunda. Kitu tah nyaritakeun tamu anu kadua. Aeh aya nu kaliwat ceuk Kang Adi lamun diacak aksara INDONESIA teh sarua jeung INI SOENDA, he he kuring seuri heueuh we nya.
Tamu katilu tah nu ieu mah tamu maneuh, da geus rada mindeng ulin ka kuring, jelemana ngora keneh, dedeganana jangkung henteu pendek henteu, imbang we lah jeung awakna, teu lintuh teu begang. Nyaeta Kang Iip D Yahya, enyaan ngobrol jeung Kang Iip mah rada hese rek ngudagna, lantaran lumpatna tarik pisan, loba kamandangna hal Sunda. Ari ngaku dina tulisanana mah inyana sok ngaku pengamat pasantren, da enya hirupna lila di pasantren, kuliahna kungsi di IAIN ayeuna mah UIN tea. Sapopoe nya jadi penulis, budakna kakara hiji kakara umur opat taun, teu di asupkeun ka TK tapi ngayakeun home scholing, istrina dosen di STSI.
Ayeuna unggal ngobrol jeung Kang Iip pasti nyokona kana pikiran pikiran Oto Iskandar Dinata, sabab inyana keur nulis perkara Oto, hayang nulis buku Oto, ceuk inyana sabab buku anu aya ayeuna teu kabeh hal Oto kakemot, aya nu kaliwatna. Duka teuing palebah mana kaliwatna, ngan ceuk inyana loba pikiran-pikiran Oto anu sabenerna gede pisan hartina kana kamekaran Sunda harita. Sabab ceuk Oto lamun ngomong Sunda hartina ngomong Indonesia, lain bae keur kamajuan Sunda tapi keur kamajuan Indonesia.
Nyucruk pikiran pikiran Oto, kang Iip mindeng ngadekul di Pusnas, hanjakal sok beakeun bekel cenah, basa minggu kamari ge sarena di Kantor PN NU pedah aya kenalan didinya, mimitina mah nghubungi kang Kandar (kumincir) tapi kapan kang kandar kudu kilir ka Bandung.
Nyucrukna neangan tulisan Oto atawa warta ngeunaan Oto tina koran Supatahunan, ceuk Kang Iip neangan hal Oto teh sok kabengbat ku tulisan sejen, saperti Tajuk dina Sipatahunan, geuning cenah anu dipadurenyomkeun soal Sunda meh sarua jeung anu sok dipadurenyomkeun jaman kiwari. Ceuk Kang Iip naha bet teu anggeus-anggeus, sola kapamingpinan, kabanjiran kakurangan dahareun jste.
Kalan-kalan ngobrol jeung Kang Iip sok loba luak leokna, samisal nyaritakeun sajarah Sunda, Sunda teu kungsi diereh nepi ka jaman Pajajaran. Ku Majaphit anu majarkeun saIndonesia geus kaereh kapan Sunda mah henteu, tapi naha waktu ku Mataram bet bisa kajajah, naha..?. Naha Mataram boga naon harita, kucara kumaha bet pangaruhna masih aya keneh nepi ka ayeuna. Nu kudu ditalungtik naha Mataram harita make elmu naon, nepi ka Sunda awut-awutan. Atawa Sunda geus teu malire dirina, keuna supata ku Wastukancana pedah geus teu ngamumule kabuyutan.
Naon hartina kabuyutan didinya, ceuk rarasaan lamun ngan sakadar tempat heug disebut kabuyutan asa leutik teuing, sigana kabuyutan didinya dina harti ide, gagasan atawa naon..?
Balik deui ka Oto, lamun tea mah rek mere sesebutan Bapa Urang Sunda keur hiji inohong dina mangsa kiwari, lain mangsa bihari, mana anu pantes Oto, Juanda atawa saha..?
Lamun tea mah Oto, kumaha lamun nyieun Museum Oto Iskandar Dinata, asana urang Sunda can boga inohong anu kudu ditalungtik nepi ka bubuk leutikna utamana pikiran-pikiranana dina ngamajukeun Sunda (Oto teh anu mimiti ngajukeun dina Sidang BPUPKI sangkan Sukarno Hatta jadi Presiden tur Wakilna anu disatujuan ku balarea anu sidang harita, tapi tragis ahirna Oto aya nu nelasan).
Sakitu tah dongeng “tamu” teh, nulis kieu teh pedah we sok aya tamu ka imah, disangka weh kuring teh paranormal ku tukang nge-cet.


text:
Osan
Artikel ieu ngeunaan Osan, Républik Koréa. Tempo Osan Air Base keur pangkalan militér Amérika.
Osan nyaéta kota di Propinsi Gyeonggi, Koréa Kidul, kurang leuwih 35 km kiduleun Seoul. Pangeusi kota Osan kurang leuwih 120.000 jiwa. Perékonomian lokal dirojong ku campuran usaha agrikultur jeung industri.
Di Osan, kasohor aya salasahiji pasar panggedéna di Koréa Kidul, Pasar Osan, nu geus lumangsung ti mulai 1972.[rujukan?]Kota ieu mangrupakeun tempat kajadian pangperangan ngalawan komunis nalika Perang Koréa dina taun 1950, saméméh ahirna dibébaskeun ku pasukan Amérika; aya patung pasukan PBB di wates kota.
Basis Angkatan Udara Amérika Serikat dingaranan sanggeusna, Osan AB, henteu bener-bener aya di Osan, tapi 8 km ka beulah kiduleunnana, nyaéta di Songtan (baheulana mangrupakeun kota anu misah) ti Pyeongtaék.
Statistik[édit | sunting sumber]
- Séjénna:


text:
Gaya Basa
Gaya basa atawa majas nya éta ungkara basa anu susunanana geus matok sarta ngandung harti injeuman. Majas manrope cara makena kecap kiasan/injeuman anu sifatna ngabandingkeun, ngagambarkeun, jeung negaskeun.
Majas personifikasi, nys éta majas anu mapandekeun/ngaibaratkeun hiji barang mibanda kalakuan kawas manusa.
Conto :
a. Cihcir keur ngawih tengah peuting.
b. Daun kalapa cing arulang ngagupayan anu rek mulang.
a. Sora suling ngabangingik keur ceurik tengah peuting.
b. Angin gunung ngusapan buuk anu keur ngiuhan.
Majas metafora, nya éta majas anu ngabandingkeun hiji barang jeung barang sejen sacara langsung, anu ngabogaan sifat anu sarua jeung barang asalna.
Conto :
a. Raja angkasa keur ngabombardir kota Bagdad. (kapal udara)
b. Sirung – sirung Pajajaran geus mimiti hudang di Kota Bogor. (masarakat Sunda)
c. Si Ratu Ngebor, keur ngahibur nu lalajo di Bogor.
d. Kabeh oge kasima basa Si Raja Leuweung gagauran neangan mangsa.
Majas asosiasi, nya éta majas anu ngumpamakeun kana barang anu ngabogaan ciri anu sarua jeung barang anu diumpamakeunana.
Conto :
a. Tanteu Jois mah ari angkat téh siga toko maju. (sagala dipake,emas, jsb)
b. Budak téh siga careuh bulan. (diwedak anu cemedok)
c. Bi Mumun beungeutna pias kawas mayit, sabab geuring ripuh.
d. Budak téh siga bueuk meunang mabuk, basa dicarekan ku bapana.
4. Majas Litotes (ngasor)
Majas litotes nya éta majas anu digunakeun pikeun ngahandapkeun kaayaan diri nu nyarita (ngasor), pikeun ngahormat ka jalma anu diajak nyarita.
Conto :
a. Linggih atuh pa, ka saung butut. (nu dimaksud imah alus)
b. Tuang téh teu aya nanaon ngan saukur jeung uyah. (nu dimaksud mewah)
c. Abdi mah jalmi bodo teuterang huruf bingkeng-bingkeng acan.
Majas hiperbola, nya éta majas anu ngagunakeun kecep anu kaleuleuwihi atawa pamohalan.
Conto :
a. Aceh kiwari banjir getih.
b. Jakarta ayeuna geus jadi kota demontrans.,
c. Bakating kusieun, bulu punduk racung kawas kawat.
d. Manehna ngajerit maratan langit basa indungna ka tabrak a
Majas kadalon, nya éta majas anu ngagunakeun kecap tambahan katerangan anu sabenerna mah teu perlu, sabab geus tetela.
Conto :
a. Budak téh naek ka luhur ngala jambu.
b. Mobil mogok téh didorong ka hareup.
c. Pundurkeun ka tukang tah mobil téh tong ngahalangan jalan.
Majas metonimia, nya éta majas anu ngagunakeun kecap lalandian pikeun ngaganti barang anu dimaksud.
Conto :
a. Maung Bandung jadi juara liga Danhill.
b. Budak téh keur numpak Honda.
c. Si Ujang Gembrot lumpatna mani ngagegag.
d. Pa Otto Iskandardinata katelah Si Jalak Harupat.
8. Majas Euphimisme (rautan)
Majas anu ngagunakeun kecap anu lembut/lemes, supaya kadengena leuwih sopan. Conto :
a. Punten Bu, abdi bade kapengker heula ! ( ka WC )
b. Pun Aki mah tos kirang ngadangu. (torek)
c. Si Ibro tuangna mani ponyo. (gembul)
d. Juragan Somad tos ngantunkeun poe kamari. (maot)
Majas raguman di bagi dua, nya éta Pars Pro Toto (sabagian pikeun sakabehna) jeung Totem Pro Parte (sakabehna pikeun sabagian).
Majas pras pro toto, nya éta majas anu ngagunakeun kecap dina kalimah nyebutkeun sabagian, padahal anu dimaksud sagemblengna atawa sakabehna.
Conto :
a. Budak téh geus lila teu katingali tarang-tarangna acan. (nu dimaksud mah sakabehna lain tarangna wungkul)
b. Pagawean loba leungeun mah sok tara bener. (nu dimaksud lain leungeun wungkul)
c. Domba téh sabaraha perhuluna ? (nu dimaksud lain huluna wungkul, tapi sakabehna)
d. Pucuk Enteh keur digiling di pabrik. ( nu dimmaksud lain salambar pucuk tapi sakabehna)
Majas totem pro parte nya éta majas anu ngagunakeunkecap dina kalima anu nyebutkeun sakabehna pikeun sabagian
Conto :
a. Indonesia jadi juara Badminton dina olimpiade di Los Angeles. ( nu dimaksud ngan sa tiem lain sakabeh masarakat Indonesia)
b. Di Bandung kungsi diayakeun konfrensi Asia-Afrika. (nu dimaksud di gedung Asia-Afrika, lain di sakabeh wewengkon Bandung)
c. Siswa SLTP N I Dramaga pinunjul kahiji pasanggiri biantara sa kabupaten Bogor. (nu dimaksud ngan saurang lain sakabeh siswa)
10. Majas Ironi (sindiran anu lemes)
Majas anu ngagunakeun kecap sabalikana anu tujuanana pikeun nyindir sindir sacara lemes pikeun nu diajak nyarita.
Conto :
a. “Aduh,… jang ampir weh kabeurangan!” (nu dimaksud sabalikna)
b. “ Wah, maneh mah pinter, nilai rapotna oge mani caang kieu!”
a. Si Eneng mah tulisan téh mani sae kieu, Bapa mah mani teu bisa macana!”
b. “Hidep mah abongna geus jadi propesor, ngitung anu kieu wae mani teu bisa!”
Evaluasi
Jawab patalekan ieu di handap !
1. Lamun hidep ulin ka imah babaturan, kaparengan akina babaturan hidep téh panonna geus lolong. Kumaha pibasaeun hidep lamun ngagunakeun majas eufeumisme !
a. “Bapa silaing mah geus teu neuleu nya ?”
b. ” Tuang aki téh titingalianana tos kaganggu kitu?”
c. ” Wah, aki maneh mah geus lolong!”
d. “Pun aki mah titingalianana tos kirang awas!”
2. “Bagong kajajaden téh ahirna guyang getih dicacag ku urang lembur”. Kalimah kasebut ngagunakeun majas….
a. litotes, b. personifikasi, c. hiperbola, d. metapora.
3. Pilih ungkara basa di handap ieu anu ngagunakeun majas litotes!
a. “Rorompok abdi mah didamelna tina saung tos butu deui!”
b. “Tuh imah dewek mah anu tilu tingkat!”
c. ”Allhamdulillah, nilai ujian téh awon, ngan ukur kengeng izajah tamat, sanes lulus.”
d. ”Lumayan sok sanaos kirang nyugemakeunana oge, pun anak mah kamari janten juara kahiji lomba maca dongeng di Kabupaten Bogor !”
Tengetan paguneman di handap ieu !
1). Adun : “ Mod, kasewelasan mana anu maen ayeuna?”
2). Komod : “ Juve, malah kiperna oge pan sigegep!”
3). Sanif : “Wah, hebat euy, bakal hujan gol geura ari Juventus maen mah.”
4). Adun : “ Is,… puguh wae, tong boro jalma hayang lalajo, bulan oge bakal ngintip hayangeun nyaksian.”
4. Dina paguneman di luhur, kalimah anu ngagunakeun majas hiperbola, aya dina kalimah nomer….
a. no. 1 no. 2 c. no. 3 d. no. 4
5. Majas asosiasi dina paguneman di luhur, aya dina kalimah nomer….
a. no. 1 no. 2 c. no. 3 d. no. 4
6. Dina paguneman di luhuir, aya ungkara “bulan oge bakal ngintip hayangeun nyaksian.” Ungkara kasebut, ngagunakeun majas naon….
a. hiperbola, b. asosiasi, c. metafora, d. personifikasi.
Titenan ungkara basa ieu di handap !
Ti kajuhan keneh Gunung Salak geus katempo keur ngajogo diharudum ku halimun. Barudak anu ngilu hiking, terus wae ngeureuyeuh naek ka luhur. Sawareh mah katingali beungeutna mani sepa, napasna oge meh ampir beak waktu nyorang tanjakan anu kacida netekna. Palebah anu mengkol jeung paroek ku tatangkalan barudak téh ngan katingali sirahna wungkul cing arungkug.
“Pa, liren heula sakedap, abdi tos teu kiat hoyong kapengker ! ceuk Imas bari nyusutan kesang.
“Euh,… dasar Si Gembrot, keur dileuweung kieu oge beser dih!” Ceuk Dodo bari nyaritana kitu téh manehna bari heuay.
” Urang eureun heula wae sakeudeung tuh diditu deukeut mata air!” ceuk Pa Ganjar. Manehna téh guru pramuka anu kacida pisan resepeunana mawa barudak ulin ka gunung.
“Ari Imas tos datang teu acan Tin ?” ceuk Pa Ganjar ka Titin anu keur jongjon diuk bari mencetan bitisna. Keur kitu anu diomongkeun norojol datang bari ulungah-elengeh.
“Mani gancang-gancang teuing Mas, ka cai téh mani hampir sajam nungguan!” ceuk Si Uhe bari rada manyun.
7. Dina paragraf ka-1 wacana di luhur, majas pras pra toto aya dina kalimah kasabaraha ?
a. kalimah ka-1 b. kalimah ka-2 c. kalimah ka-3 d. kalimah ka-4
8. Majas metonimia, dina ungkara basa di luhur aya dina paragraf….
a. paragraf ka-1 b. paragraf ka-2 c. paragraf ka-3 d. paragraf ka-4
9. “Barudak anu ngilu hiking , terus wae ngeureuyeuh naek kaluhur.” Kalimah diluhur ngagunakeun majas….
a. metafora, b. personifikasi, c. ironi, d. pleonasme.
10. Majas ironi dina ungkara basa kasebut aya dina paragraf kasabaraha?
a. ka-1 b. ka-3 c. ka-5 d. ka-6
TATA MAKNA
Pengertian
Tata makna manrupa widang elmu basa anu maluruh ngenaan harti kecap jeung parobahan harti kecap. Harti kecap ngawengku; (1) harti leksikal, (2) harti gramatikal, (3) harti denotatif, (4) harti konotatif, (5) harti sinonim, (6) harti antonim, (7) harti homonim, (8) harti hiponim, (9) harti poli semi.
Sedengkeun parobahan hati kecap ngawengku; (a) harti nu ngalegaan (generalisasi, (b) harti nu ngaheureutan (sfesipikasi), (c) harti nu ngaluhuran (ameliorasi), (d) harti nu ngahandapan (peyorasi), (e) harti nu matukeurkeun (sinestesia), jeung (f) harti kecap an ngumpamakeun (asosiasi).
2.1. Harti Kecap
2.1.1. Harti Leksikal
Harti leksikal nya éta harti kecap an sarua jeung harti an aya dina kamus. Harti leksikal bisa oge disebut harti kecap an can make rarangken (imbuhan). Conto:
-hujan = cai an turun ti langit (harti kamus)
-payung = alat pikeun nahan panas panon poe atawa cai hujan
-buku = alat pikeun nulis atawa maca an dibendel
conto kalimah:
a. Mang Somad keur nandean cai hujan.
b. Mang Udin keur ngomean payung.
2.1.2. Harti Gramatikal
Harti gramatikal nya éta harti kecap an geus make rarangken. Conto:
- kahujanan = hatina kakeunaan ku cai hujan
- papayung = pejabat atawa an nyekel jabatan
- payungan = make payung
Conto kalimah:
a. Si Ibro keur ngiuhan dina tangkal waru, kusabab sieun kahujanan.
b. Pa Ewon tos jadi papayung di kecamatan .
2.1.3. Harti Denotatif
Harti denotataif nya éta harti kecap anu sabenerna. Conto:
- meja - korsi - baju
- dahar - hujan - leungeun
2.1.4. Harti Konotatif
Harti konotatif nya éta harti kecap injeuman (kias), atawa harti an teu sabenerna.
Conto: - hujan cimata - panjang leungeun - meja hejo
Conto kalimah:
a. Neng Sinta hujan cimata basal indungna tilar dunya.
b. Si Bogel mmah budakna panjang leungeun
c. Koruptor teh diadili dina meja hejo.
2.1.5. Harti Sinonim
Harti sinonim, nya éta kecap anu ngabogaan harti sarua jeung kecap sejen.
Conto: - baju = acuk - gede = badag - beunghar = jegud
Conto dina paguneman:
Aki : “Nini, ari ieu baju saha mani alus kieu ?"
Nini : “Oh… éta mah acuk pa Lurah !"
Aki : “beda nya Nini, ari raksukan anu beunghar mah mani sae kieu !"
2.1.6. Harti antonim
Harti antonim nya éta kecap anu hartina lalawanan jeung kecap sejen. Conto :
- jangkung x pendek - pinter x bodo - hade x goreng
conto kalimah:
a. Lanceukna mah pinter, ari adina mah bodo.
b. Pa Ubed mah jalma beunghar, ari Si Ibro mah jalma sangsara.
2.1.7. Harti homonim
Harti homonim, nya éta kecap anu tulisan jeung sora basana (bunyi) sarua, tapi hartina teu sarua. Harti homonim dibagi dua, nya éta harti homograf jeung harti homofon.
2.1.7.1. Harti homograf
Harti homograf, nya éta kecap anu tulisanana sarua, tapi hartina beda. Conto:
- kaca = kaca - koneng = koneng - buku =buku
kaca = hartina lembaran tina buku (halaman)
kaca = hartina barang anu pecah belah
Conto kalimah: a. Pa Lurah nuju maca buku kaca 13
. b. Sinta keur ngelapan kaca jandela .
koneng = anu hartina warna
koneng = anu hartina mangrupa
Conto kalimah: a. Budak téh make baju koneng.
b. Bi Ijah keur ngarendos koneng dina coet.
2.1.7.2. Harti homofon
Harti homofon nya éta kecap anu sora basana sarua tapi hartina beda. Conto:
- bang x bank - rok x rock - sangsi x sanksi
Conto kalimah: a. Bang Mandra pamaen sinetron.
b. Juragan Badrun angkat ka bank BNI
2.1.8. Harti hifonim
Harti hiponim, nya éta kecap anu ngabogaan harti umum jeung harti husus.
a. Harti umum, nya éta harti kecap anu ngawengku harti sejen
b. Hart husus, nya éta harti kecap anu kawengku ku harti umum, atawa bagian
tina harti umum.
No.
Harti umum
Harti husus
1. Sayuran
Tomat, kentang, kangkung,
2. Lauk
Gurame, lele, bandeng, nila,
3. Bangunan
Saung, gedong, hotel, villa,
4. Kembang
Melati, ros, mawar, sedap malam
Conto kalimah:
b. Ceu Sari keur metikan kangkung di dapur. (harti husus)
2). a. Jakarta loba bangunan anu jujul ka langit. (harti umum)
b. “ Mangga atuh linggih heula kasaung butut pa!”(harti husus)
2.1.9. Harti polisemi
Harti polisemi, nya éta harti kecap anu leuwih ti hiji, atawa harti kecap anu ngaragum harti kecap sejen. Conto:
Awewe = - istri
- parawan
- bikang
Conto kalimah: a. Istri Pa Lurah nuju rapat di bale desa.
b. Hayam bikang Mang Usup geus ngendog.
Evaluasi
Jawab patalekan ieu di handap !
1. Aki = “ Kunaon nini nyekelan wae beuteung?”
Nini = “ Ieu, padaharan nini nyeri!”
Dumasar kana paguneman diluhur, kecap anu ngabogaan harti leksikal nya éta:
a. nyekelan b. padaharan c. kunaon d. beuteung
2. Kecap dina paguneman di luhur anu ngabogaan harti gramatikal, nya éta:
a. padaharan, b. nini, c. aki, d. beuteung.
”Barang anjog ka Taman Topi, Si Ibro ngahuleng bari luak lieuk susuganan aya anu wawuh. Manehna bingung teu nyaho jalan pibalikeun. Ari budak anu kurung batok mah karek sakalieun ulin ka kota oge bet ngarasa katalimeng…”
3. Kecap anu ngabogaan harti konotatif dina ungkara di luhur, nya éta:
a. barang anjog , taman topi b. jalan pibalikeun, kurung batok
c. katalimeng, ngahuleng d. taman topi, kurung batok
4. “Prasasti Ciaruteun mangrupa titinggal raja Purnawarman.”
Kecap Prasasti Ciaruteun ngabogaan harti :
a. konotatif, b. homonim, c. denotatif, d. polisemi.
5. “Budak téh jongjon wae tuang , teu ningalieun sangu anu dihuapkeunana maruragan dilodokan ku entog.”
Kecap dilodokan, dina kalimah di luhur, ngabogaan harti sinonim nya éta:
a. tuang, b. neda, c. dahar, d. nyatu.
6. “Si Juned mah kawentar jalma malarat.” Kecap antonim tina kecap malarat nya eta :
a. sangsara, b. beunghar, c. miskin, d. teu boga
7. Pilih kalimah ieu di handap anu ngabogan harti homofon !
1. Bang Kasman bandar hayam.
2. Bi Sumi keur ngarendos koneng , pikeun nyangu koneng.
3. Kuring mah sangsi budak anu bolos dibere sanksi ku kapala sakola.
4. Bang Miun keur ngelapan kaca.
“ (1) Mangga wae gera tuang heula Pa ! (2) Abdi mah parantos neda. (3) Upami teu kaabotan abdi mah bade neda piduana ti Bapa! (4) Ah, bapa mah moal dahar, keur teu ngarareunah padaharan…”
8. Ungkara di luhur, anu kecapna ngabogaan harti homograf, nya éta
a. kalimah ka-1 jeung ka-2 b. kalimah ka-2 jeung ka –3
c. kalimah ka –3 jeung ka-4 d. kalimah a-4 jeungka-1
9. Pilih kecap ieu di handap anu mangrupa kecap umum !
a. melati, b. ros, c. lele, d. tatangkalan.
10. Isuk-isuk keneh jalma-jalma geus minuhan sisi Situ Gede, aya anu mawa ayakan,
sirib, heurap, kecrik jeung alat sejena anu bisa pake ngala lauk. Beunteur, sepat,
bogo, lele jeung sajabana. Kecap husus dina ungkara kasebut, nya éta:
a. lauk, b. Situ Gede, c. mawa, d. heurap.
2.2. Parobahan Harti Kecap
2.2.1. Harti kecap anu Ngalegaan (generalisassi)
Harti kecap anu ngalegaan nya éta harti kecap anu dipake kiwari ambahanana leuwih lega tibatan harti kecap anu dipake ayeuna. Conto :
- bapa = kecap bapa bareto mah dipake pikeun sesebutan anak ka kolot lalakina ayeuna mah dipake pikan kasakumna jalma anu dipikahormat. Misalna , bapa lurah, bapa presiden, bapa RT, jsb.
- ibu = kecap ibu bareto mah dipake pikeun sesebutan ti hiji anak ka indungna, tapi ayeuna dipake sesebutan pikeun unggal jalma awewe anu dipika hormat. Misalna; ibu RT, ibu guru, ibu PKK, ibu lurah, jsb.
- saderek = kecap saderek baheula mah dipake pikeun sesebutan kanu jadi dulur, ayeuna dipake sesebutan pikeun kasakabeh jalma anu dipihormat. Misalna saderek RT,
conto kecap sejena nu hartina ngalegaan nya éta; teteh,aa, jsb.
Conto kalimah:
b. “Ari bapa lurah aya?” ceuk pa RT (harti nu ngalegaan)
2) a. Pun Biang mah saderekna urang Bandung. (harti heubeul)
b. “Saderek téh bade kasaha? (harti generalisasi)
2.2.2. Harti Kecap anu Ngaheureutan (spesifikasi)
Harti kecap anu ngaheureutan nyak éta harti kecap anu dipake ayeuna leuwih heureut ambahanana tibatan harti kecap anu dipakae baheula. Conto :
- sarjana = kecap sarjana baheula mah dipake sesbutan pikeun sakabeh jalma anu pinter/ ngabogaan kaahlian leuwih ti jalma sejen disebut sarjana, tapi ayeuna mah kecap sarjana téh ngan dipake sesebutan pikeun ka jalma anu lulus ti perguruan tinggi. Misalna sarjana ekonomi, sarjana pertanian, jsb.
- guru = kecap guru baheula mah dipake pikeun sakabeh jalma anu ngajarkeun elm ka anu sejen, disebut guru. Kecap guru ayeuna mah ngan dipake pikeun jalma anu ngajar di sakola wungkul. Misalna guru basa Sunda, guru matematika, guru SD, guru olah raga, jsb.
Conto kecap anu ngaheureutan sejenna di antarana; kitab, siswa, murid, ulama, santri, ustad, pesantren, madrasah, kiai, gelas, jsb.
Conto kalimah: 1) a. Si Joni Uhe sarjana ekonomi lulusan
b. Pa Maman guru basa Indonesia.
2.2.3. Harti Kecap anu Ngaluhuran (ameliorasi)
Harti kecap anu ngaluhuran nya éta harti kecap anu dipake ayeuna ajenna (nilai rasana) leuwih luhur tibatan harti kecap anu dipake baheula. Conto :
- tenteu, = ajenna leuwih luhur tibatan kecap bibi
- om = ajenna leuwih luhur ti batan kecap mamang
- istri = ajenna leuwih luhur ti batan kecap pamajikan
Conto kecap anu ngaluhuran sejenna, di antarana;
- opah > aki - omah > nini - bujang > jajaka/pamuda
- parawan > gadis - wanoja > bikang - asisten > pembantu
- tuna wisma > gelandangan - karyawan > kuli
Conto kalimah: a. Tanteu Rina nuju balanja di supermaket. (ameliorasi)
b. “ Bibi cing pang nyandakeun cai ieu aya tamu” ceuk dununganana. (harti peyorasi)
c. Bibi Si Jantuk imahna di Jakarta. (harti asal)
2.2.4. Harti Kecap anu Ngahandapan ( peyorasi)
Harti kecap anu ngahandapan, nya éta harti kecap anu dipake ayeuna ajenna atawa nilai rasana leuwih handap ti batan baheula. Conto :
- kecap bibi = baheula mah dipake sesebutan pikeun ka adi bapa/indung anu
awewe, ayeuna mah kecap bibi téh dipake sesebutan pikeun ka babu (pembentu) atawa anu status sosialna handap; bibi sayur, bibi jamu , jsb.
- mamang = kecap mamang baheula mah dipake sesebutan pikeun ka adi
lalaki bapa/ indung, ayeuna mah kecap mamang téh dipake sesebutan pikeun anu setatus sosialna handao. Misalna; mamang beca, mamang baso, jsb.
Conto kecap sejenna anu nilai rasana nganhandapan, di antarana; bikang, parawan, propokator, gelandangan, lolong, budeg, jsb.
Conto kalimah: a. Si Bibi tukang bala-bala anu disuhun ka tabrak beca. (peyorasi)
b. Pun Bibi mah didamelna di Bank BNI. (harti nu sabenerna)
2.2.5. Harti Kecap anu Ngumpamakeun (asosiasi)
Harti kecap anu ngumpamakeun , nya éta harti kecap anu diumpamakeun jeung harti kecap anu ngabogaan sifat anu saraua jeung hiji barang. Conto:
- amplop = duit sogokan
- korsi baseuh = pagawean anu genah , jsb.
Conto kalimah: a. Jang Eman ari make amplop mah teu burung wae lulus ujian.
b. Persib Maung Bandung jadi juara liga Danhill.
c. Ari make sabun mah teu burung jadi pegawe negeri.
2.2.6. Harti Kecap anu Matukeurkeun (sinestesia)
Harti kecap peyorasi nya éta harti kecap anu muncul balukar patukeurna panca indra. Umpamana indra pangdenge jadi indra pangrasa. Conto:
1. a. Neng Sinta mah ari dangdos téh mani manis. (sinestesia)
b. Rambutan aceh mah rasana mani manis. (harti sabenerna)
2. a. Juragan Ubed nyariosna mani teuas, basa nyarekan bujangna. (sinestesia}
b.Tangkal tiwu téh mani teuas ari geus kolot mah. (harti sabenerna)
EVALUASI
Jawab patalekan ieu di handap !
1. Pilih kalimah di handap ieu anu hartina ngalegaan!
a. “Pa, ari ibu kamana ?” Ceuk Sinta nanyakeun indungna
b. ”Geura tuang heula atuh bapa!” ceuk Raras ka bapana.
c. “Ari Bapa Camat nyondong kitu Neng ?” ceuk Mang Udin.
d. Pun bapa mah nuju angkat ka Jakarta
Titenan paguneman ieu di handap !
1). Aki : “Ulah gutak gitek wae nini, diuk téh teu sopan, era ku pa guru!”
2). Nini : “ih… ari si aki sok bawel!”
3). Sinta : “jep, atuh jempe isin tuh ku Tanteu Susi, ningali wae ka dieu!”
4). Guru : “ Keun bae atuh, “ (tembalna, sarta pok nyarita deui)
“ Bi Ijah…nyandak cai yeuh kadieu, aya tamu geura suguhan!”
2. Dumasar kana ungkara di luhur, kalimah anu kecapna ngandung harti peyorasi, nyaeta :
a. no. 1 b. no. 2 c. no. 3 d. no. 4
3. Kalimah anu kecapna ngabogaan harti spesifikasi dina paguneman di luhur, nyaeta:
a. no. 1 b. no. 2 c. no. 3 d. no. 4
4. Kecap anu hartina ngaluhuran dina paguneman di luhur, di antarana:
a. Bi Ijah, b. Tanteu, c. guru, d. nini.
Tengetan ungkara basa ieu di handap!
“Gunung Salak ari wanci isuk-isuk mah ngajogo diharudum ku halimun, estu ku matak waas. Hal kitu téh komo deu lamun disawangna ti kadeukeutan bruhbreh pamandangan mani endah. Angin gunung ngahiliwir kacida pisan ngeunahna. Sakapeung mah dipirig ku sora manuk mani hipu jeung manis pisan kadengena…”
5. Kecap dina paragraf di luhur, anu ngandung harti sinestesia, aya dina kalimah …
a. ka-1 jeung ka-2 b. ka-2 jeung ka-3
c. ka-3 jeung ka-4 d. ka-1 jeung ka-4
6. Kecap dina paragraf di luhur anu ngabogaan harti sinestesia, di antarana:
a. diharudum ku halimun, b. pamandangan mani endah
c. angin gunung ngahiliwir, c.sora manuk mani hipu jeung manis.
7. “Para anggota DPR keur nembongkeun sihungna dina sidang paripurna.” Kecap sihung dina kalimah di luhur, ngabogaan harti, nya éta:
a. huntu anu seukeut, b. duit, c. kakawasaan d. senjata.
8. “Ari make amplop mah teu burung budak téh lulus ujianana!” kecap amplop ngandung harti; a. sinestesia, b. asosiasi, c. peyorasi, d. ameliorasi.
9. “Robet Uhe jadi asisten pelatih sepak bola kesebelasan Italia.” Kecap asisten ngabogaan harti : a. asosiasi, b. spesifikasi, c. peyorasi, d. ameliorasi.
10. Pilih kalimah di handap ieu anu hartina ngalegaan!
a. Tanteu Erna tukang bala-bala keliling ka tabrak beca.
b. Pun Bibi mah kawitna ti Bogor.
c. Para santri keur ngaji di pasantren Kiai Adullah Mustofa.
d. “Punten bade tumaros, ari anu bade nikah téh Teteh kitu?” ceuk pa lebe


text:
Républik Otonom Krimea
Krimea atawa Républik Otonom Krimea (Basa Ukraina: ABToHoMHa Pecпyблika KpиM, Avtonomna Respublika Krym; Basa Rusia: ABToHoMHaя Pecпyблиka KpыM, Avtonomnaya Respublika Krym; basa Tatar Krimea: Qirim Muhtar Cumhuriyeti, KъыpыM MyxTap ДжyMxypиeTи), mangrupakeun hiji unit sub-nasional, hiji républik otonom ti Ukraina. Krimea aya dina basisir kalér Laut Hideung, dina hiji samenanjung nu boga ngaran nu sarua.[2][3][4]
Babagian administratif[édit | sunting sumber]
Krimea dibagi kana 25 daérah: 14 raion jeung 11 kotamadya, resminan kawanoh salaku "daérah nu diparéntah ku déwan kota".[5] Samentawis Kota Sevastopol aya di samenanjung Krimea, administratifna kapisah ti Krimea jeung mangrupakeun hiji ti dua kotamadya istiméwa Ukraina.
Raion[édit | sunting sumber]
Kotamadya[édit | sunting sumber]
Réferénsi[édit | sunting sumber]
- ↑ Wawakilan Présidén di Républik Krimea
- ↑ Regions and territories: The Republic of Crimea
- ↑ Autonomous Republic of Crimea
- ↑ Government Portal of The Autonomous Republic of Crimea
- ↑ "Infobox card — Avtonomna Respublika Krym" (dalam bahasa Ukrainian). Verkhovna Rada Ukraina. Diakses pada 23 Pébruari 2007.
Tumbu kaluar[édit | sunting sumber]
- crimea-portal.gov.ua — Portal resmi déwan mentri Krimea (Basa Inggris)/(basa Ukraina)/(Basa Rusia)/(Basa Perancis)
- rada.crimea.ua — Loka resmi Verkhovna Rada Krimea
Albania · Andorra · Arménia1 · Austria · Azerbaijan1 · Bélarus · Bélgia · Bosnia jeung Hérzégovina · Britania Raya (Inggris, Irlandia Kalér, Skotlandia, Wales) · Bulgaria · Céko · Dénmark · Éstonia · Finlandia · Géorgia1 · Hungaria · Irlandia · Islandia · Italia · Jérman · Kazakhstan2 · Kroasia · Latvia · Liechtenstéin · Lithuania · Luksemburg · Makédonia · Malta · Moldova · Monako · Monténégro · Norwégia · Perancis · Polandia · Portugal · Romania · Rusia2 · San Marino · Sérbia · Siprus1 · Slovakia · Slovénia · Spanyol · Suis · Swédia · Turki2 · Ukraina · Vatikan · Walanda · Yunani


text:
Sebaran eksponensial
Dina teori probabiliti jeung statistik, sebaran eksponensial nyaeta sebaran probailiti kontinyu nu mibanda probability density function (pdf)
numana λ > 0 ngarupakeun parameter sebaran.
Cumulative distribution function diberekeun ku
Nilai ekspektasi jeung simpangan baku variabel random eksponensial duaana nyaeta 1/λ (sarta varianna nyaeta 1/λ2.)
Sebaran eksponensial dipake keur model proses Poisson, numana kaayaanna obyek awal dina tetapan A bisa robah kana tetapan B nu mibanda konstanta probabiliti per satuan waktu λ. Waktu nu robah dina tetapan sabenerna dijelaskeun ku variabel random eksponensial nu mibanda parameter λ. Sanajan kitu, integral ti 0 ka T dina f ngarupakeun probabiliti nu obyekna dina tetapan B nyaeta waktu T.
Sebaran eksponensial bisa ditempo salaku lawan tina sebaran geometrik, nu ngajelaskeun wilangan Bernoulli trial penting keur proses diskrit ka robahna tetapan. Beda jeung sebaran eksponensial nu ngajelaskeun waktu keur proses kontinyu kana robahna tetapan.
Conto variabel nu ngadeukeutan sebaran eksponensial nyaeta:
- waktu kajadian kacilakaan mobil saterusna
- waktu narima telpon saterusna (anggap narima loba telpon unggal poe, atawa narima telpon ti jalama nu beda waktuna)
- jarak antara mutasi dina ranteDNA
- jarak antara roadkill
- waktu penguraian radioaktif
- jumlah alungan dadu dina alungan 6 11 kali dina baris
Sipat penting tina sebaran eksponensial nyaeta kurang memori. Ieu hartina yen variabel random T kasebar eksponsial, probabiliti kondisional nurut kana
Ieu hartina yen probabiliti kondisional yen perlu ngadagoan, contona, leuwih ti 10 detik samemeh datang mimiti, diberekeun yen waktu datang teu kajadian sanggeus 30 detik, teu beda tina probabiliti mimiti nu merlukeun waktu ngadagoan leuwih ti 10 detik keur nu datang mimiti. Ieu sok salah harti ku siswa nu nyokot pangajaran probabiliti: kanyataanna yen P(T > 40 | T > 30) = P(T > 10) lain hartina yen kajadian T > 40 sarta T > 10 hal nu bebas. Kasimpulanna: "memorlessness" sebaran probabiliti waktu ngadagoan T salili datang mimiti hartina
Lain hartina
Ieu kudu bebas. Dua kajadian ieu heunteu bebas.
Generating variabel ku sebaran eksponensial[édit | sunting sumber]
Diberekeun variabel random Y nu mibanda sebaran seragam dina interval (0;1], variabel
ngabogaam sebaran eksponensia; nu mibanda parameter λ.


text:
Basa Indonésia
Basa Indonésia nya éta basa resmi Nagara Indonésia, tapi ngan saeutik pisan nu maké basa Indonésia keur basa ibu. Panglobana maké basa Indonésia keur basa kadua. Basa Indonésia diresmikeun nalika kamardikaan Indonésia, taun 1945. Basa Indonésia mangrupakeun basa dinamis nu terus nyerepkeun kecap-kecap ti basa deungeun. Minangka basa nu asalna tina rungkun nu sarua, Basa Indonésia mangrupakeun dialék anu geus distandarkeun tina Basa Malayu, tur duanana cukup ciples. Fonologi jeung tata basa dina basa Indonésia cukup gampang, dasar-dasar nu penting keur komunikasi dasar bisa diulik ukur dina waktu sababaraha minggu. Basa Indonésia ogé mangrupakeun basa nu digunakeun minangka panganteur pangatikan di sakola di Indonésia.
Basa Indonésia diresmikeun sabot kamerdikaan Indonésia, dina taun 1945. Basa Indonésia nyaéta basa dinamis anu terus nyerepan kecap-kecap ti basa kosta. Asalna ti rungkun anu sarua, Basa Indonésia nyaéta dialek terstandardisasi ti basa Malayu, sarta duanana ampir sarua. Fonologi sarta tata basa ti basa Indonésia cukup gampang, dasar-dasar anu penting pikeun komunikasi dasar bisa dipelajari ngan dina waktu sababaraha minggu. Basa Indonésia mangrupa basa anu dipaké minangka panganteur atikan di sakola di Indonésia.
Daptar eusi
- 1 Sajarah
- 2 Nyampurnakeun éjahan
- 3 Pangaruh kana perbendaharaan kecap
- 4 Klasifikasi
- 5 Distribusi geografis
- 6 Sada
- 7 Tata basa
- 8 Tempo ogé
- 9 Tata basa
- 10 Tumbu kaluar
Sajarah[édit | sunting sumber]
Basa Indonesia dikembangkeun tina salasahiji dialék basa Malayu, hiji basa Austronésia (atawa Malayu-Polinésia) nu digunakeun minangka lingua franca di kapuloan Indonésia salila mangabad-abad.
Basa dagang[édit | sunting sumber]
Istilah "Basa Malayu" mimiti kajadian dina éra 683-686 M. Ieu bisa ditempo di Musieum Jakarta dina tarjamahan inskripsi anu kapanggih di Palembang sarta Bangka.
Inskripsi ieu ditulis ku aksara Sansekerta ku alatan paréntah Raja Sriwijaya anu karajaan maritimna ngalegaan. Dina mangsa harita di wewengkon dagang Selat Malaka anu jadi panto antara Tiongkok sarta India geus kabentuk hiji basa anu jiga Basa Malayu.
Lolobana perbendaharaan basa Malayu ieu nyambung alatan ayana jalur dagang sarta tata basanya jiga kalawan “Malayu Pasar”. Ti dieu téa saterusna Basa Malayu dibakukeun.
Malayu Klasik[édit | sunting sumber]
Ti éra Malayu Kuna mucunghul éra Malayu Klasik. Dokuméntasi anu aya teu bisa ngajelaskeun kalawan rinci hubungan antara duanana. Tapi anu pasti basa Malayu kuna asalna tina kabudayaan Buddha sarta Malayu klasik anu ahirna jadi basa anu dipaké dina kabudayaan Islam.
Saprak ngembangna agama Islam dimimitian ti Acéh dina abad ka-14, basa Malayu klasik leuwih ngembang sarta dominan nepi ka dina tahap di mana ekspresi “Asup Melayu” hartina asup agama Islam.
Basa Indonésia[édit | sunting sumber]
Basa Malayu di Indonésia saterusna dipaké minangka lingua franca tapi dina waktu éta tacan loba anu makéna salaku basa indung. Biasana masih dipaké basa wewengkon (anu jumlahna bisa nepi ka saloba 360).
Mimiti diciptakeunana Basa Indonésia minangka ajén diri bangsa dimimitian ti Sumpah Pamuda (28 Oktober 1928). Di ditu, dina Kongrés Nasional kadua di Jakarta, diémbarkeun pamakéan Basa Indonésia minangka basa pikeun nagara Indonésia pasca kamerdikaan. Soekarno teu milih basana sorangan, Jawa (anu sabenerna ogé basa mayoritas dina waktu éta) tapi milih Basa Indonésia anu dumasar ti Basa Malayu anu diomongkeun di Riau. Kalawan milih Basa Malayu, para pajoang kamerdikaan ngahiji deui kawas dina masa Islam ngembang di Indonésia tapi harita kalawan tujuan persatuan sarta kabangsaan.
Basa Indonésia anu geus dipilih ieu saterusna distandardisasi deui ku maké tata basa, sarta kamus standar ogé diciptakeun. Hal ieu geus dipigawé dina jaman Pangjajahan Jepang.
Nyampurnakeun éjahan[édit | sunting sumber]
Awalna Basa Indonésia ditulis maké aksara Latén-Romawi nurutan éjahan Walanda, nepi ka taun 1972 nalika Ejaan Yang Disempurnakan (EYD) diwanohkeun. Migunakeun EYD, éjahan dua basa nu sarungkun, nyaéta Basa Indonésia jeung Basa Malaysia, beuki distandarkeun.
Nu robah:
Catetan: Taun 1947 "oe" geus diganti ku "u".
Pangaruh kana perbendaharaan kecap[édit | sunting sumber]
Aya opat periode penting tina kontak kabudayaan jeung dunya luar nu ninggalkeun tapakna kana perbendaharaan kecap Basa Indonesia.
Hindu (antara abad ka-6 nepi ka 15 M)[édit | sunting sumber]
Kalolobaan kecap asalna tina Sangsakerta Indo-Eropa. (Conto: pura, kepala, mantra, cinta, kaca)
Islam (dimimitian ti abad ka-13 M)[édit | sunting sumber]
Dina periode ieu dicokot loba kecap tina basa Arab jeung Pérsia (Conto: masjid, kalbu, kitab, kursi, doa, khusus, maaf, selamat)
Kolonial[édit | sunting sumber]
Dina periode ieu aya sababaraha basa nu dicokot, diantarana ti Portugis (saperti contona, gereja, sepatu, sabun, meja, jendela) dan Belanda (contoh: asbak, kantor, polisi, kualitas)
Pasca kolonialisasi (kamerdékaan jeung saterusna) loba kecap nu dicokot tina basa Inggris. (Conto: konsumen, isyu). Aya oge Néo-Sangsakerta nyaeta néologisme nu didasarkeun kana basa Sangsakerta, (conto: dasawarsa, lokakarya, tunasusila)
Lian ti éta, basa Indonesia ogé nyerep perbendaharaan kecapna tina basa Tionghoa (conto: pisau, tauge, tahu, loteng, teko, tauke).
Ciri-ciri séjén tina Basa Indonésia kontémporér nyaéta dipigunakeunnana akronim jeung singketan.
Klasifikasi[édit | sunting sumber]
Indonésia kaasup anggota ti Basa Melayu-polinesia Wétan sub jumplukan ti basa Melayu-polinesia anu dina gilirananaa mangrupakeun cabang tina basa Austronesia. Nurutkeun loka Ethnologue, basa Indonésia dumasar kana basa Malayu dialek Riau anu diomongkeun di wétan laut Sumatra
Distribusi geografis[édit | sunting sumber]
Basa Indonésia diomongkeun di sakumna Indonésia, sanajan leuwih réa dipaké di wewengkon dayeuh (kawas di Ibukota Jakarta di mana dipaké Basa Indonésia maké logat Jakarta).
Pamakéan basa di wewengkon biasana leuwih formal, sarta mindeng nyelap logat-logat sarta kecap-kecap di wewengkon basa Indonésia éta diomongkeun. Pikeun komunikasi jeung sasama jelema sawewengkon sakapeung basa wewengkon anu dipaké tibatan basa Indonésia.
Status resmi[édit | sunting sumber]
Basa Indonésia nyaéta basa resmi Républik Indonésia.
Sada[édit | sunting sumber]
Aya genep sora vokal murni: a, e, i, o, u, sarta schwa anu ogé ditulis dina hurup ``e``; tilu diftong (ai, au, oi). Fonem konsonatikna nyaéta p, b, t, d, k, g, c, j, h, ng, ny, m, n, s, w, l, sarta y. Lian ti éta aya ogé konsonan séjén anu ngan mecenghul dina kecap serapan, nyaéta: f, v, sy, z, sarta kh.
Ngéjah basa Indonésia sarua jeung ngéjah basa Italia. Contona, "t" diucapkan leuwih maju tibatan dina basa Inggris (sadana kira-kira antara hurup "t" jeung "th"). Hurup vokalna ogé jiga.
Tata basa[édit | sunting sumber]
Dibandingkeun kalawan basa-basa Éropa, basa Indonésia henteu réa ngagunakeun kecap tata basa kalawan génderan. Contona kecap ganti kawas "manéhna" henteu sacara spesifik némbongkeun naha jelema anu disebut éta lalaki atawa awéwé. Hal anu sarua ogé kapanggih dina kecap kawas "adi" sarta "kabogoh" minangka contona. Pikeun nyepesifikasikeun hiji génder, hiji kecap sipat kudu ditambahkeun, "adi lalaki" minangka contona.
Aya ogé kecap anu genderan, kawas contona "putri" sarta "putra". Kecap-kecap kawas ieu biasana diserep ti basa séjén (dina kasus di luhur, kadua kecap éta diserep ti basa Sangsakerta ngaliwatan basa Jawa Kuna)
Pikeun ngarobah hiji kecap barang jadi wangun loba dipaké reduplikasi, tapi ngan lamun jumlahna henteu diimplikasikeun dina konteks. Contona "sarébu urang" dipaké tibatan "sarébu jalma-jalma". Reduplikasi ogé miboga réa fungsi séjén, henteu kawates dina kecap barang.
Basa Indonésia ngagunakeun dua jenis kecap ganti jelema kahiji loba, nyaéta "kami" sarta "urang". "Kami" nyaéta kecap ganti eksklusif anu hartina henteu kaasup lawan ngomong, sedengkeun "urang" nyaéta kecap ganti inklusif anu hartina jumplukan jelema anu disebut kaasup lawan ngomongna.
Susunan kecap dasar nyaéta Jejer - Predikat - Objek (SPO), sanajan susunan kecap séjén ogé bisa wae. Kecap gawé henteu dibasa berinfleksikeun ka jelema atawa jumlah jejer sarta objek. Basa Indonésia ogé henteu mikawanoh basa (tense). Waktu dinyatakeun kalawan nambahan kecap katerangan waktu (kawas, "kamari" atawa "isukan"), atawa indikator séjén kawas "geus" atawa "tacan".
Kalawan tata basa anu cukup basajan, basa Indonésia miboga karuwetna sorangan, nyaéta dina pamakéan rarangkén anu meureun baris cukup ngabingungkeun pikeun jelema anu mimiti diajar basa Indonésia.
Tempo ogé[édit | sunting sumber]
- Paribasa Indonésia
- Daptar kecap serepan tina basa Arab dina basa Indonésia
- Daptar kecap serepan tina basa Portugis dina basa Indonésia
- Daptar kecap serepan tina basa Walanda dina basa Indonésia
- Daptar kecap serepan tina basa Sangsakerta dina basa Indonésia
- Daptar kecap serepan tina basa Tionghoa dina basa Indonésia
- Daptar kecap serepan tina basa Inggris dina basa Indonésia
Tata basa[édit | sunting sumber]
Dibandingkeun jeung basa-basa Éropa, basa Indonésia teu loba maké kecap nu boga tata basa jeung génder. Contona kecap ganti kawas "manéhna" teu sacara spesifik nunjukkeun naha jalma anu disebut éta lalaki atawa awéwé. Hal anu sarua ogé kapanggih dina kecap kawas "adi" sarta "kabogoh" minangka contona. Pikeun menspesifikasi hiji génder, hiji kecap sipat kudu ditambahkeun, "adi lalaki" minangka contona.
Aya ogé kecap anu boga génder, contona "putri" sarta "putra". Kecap-kecap kawas ieu biasana diserep ti basa lain (dina kasus di luhur, kadua kecap éta diserep ti basa Sansekerta ngaliwatan basa Jawa Kuna)
Pikeun ngarobah hiji kecap barang jadi 'wangun loba' dipaké réduplikasi, tapi ngan lamun jumlahna teu diimplikasikan dina kontéks. Contona "sarébu jalma" dipaké tibatan "sarébu jalma-jalma". Réduplikasi ogé miboga loba fungsi lain, teu kawates dina kecap barang.
Basa Indonésia maké dua rupa kecap ganti jalma kahiji loba, nyaéta "kami" sarta "urang". "Kami" nyaéta kecap ganti éksklusif anu hartina teu kaasup lawan ngomong, sedengkeun "urang" nyaéta kecap ganti inklusif anu hartina kelompok jalma anu disebut kaasup lawan ngomongna.
Susunan kecap dasar nyaéta Jejer - Caritaan - Objek (SPO), sanajan bisa ogé susunan kecap lain. Kecap gawé teu dibasa berinfleksikeun ka jalma atawa jumlah jejer sarta objek. Basa Indonésia ogé teu mikawanoh (tense). Waktu dinyatakeun ku cara nambahan kecap katerangan waktu (conto, "kamari" atawa "isuk"), atawa indikator lain kawas "geus" atawa "tacan".
Kalawan tata basa anu cukup basajan basa Indonésia miboga kahéséna sorangan, nyaéta dina pamakéan rarangkén (Basa Indonésia) anu meureun bakal cukup ngabingungkeun pikeun jalma anu mimiti diajar basa Indonésia.
Tumbu kaluar[édit | sunting sumber]
- (en) Wikibooks - Belajar Bahasa Indonesia
- (id) Kamus Online Indonesia-Inggris dan Inggris-Indonesia
- (id) Kamus Online Indonesia-Inggris-Indonesia
- (id) Kamus Offline Indonesia-Inggris dan Inggris-Indonesia
- (id) Bahasa Indonesia Flash Thesaurus
- (en) Kamus Online Indonesia-Berbagai Bahasa dan Berbagai Bahasa-Indonesia
- (en) Learn Indonesian online
- Indonesia Translator
- Google Indonesia Translator
- Indonesia Dictionary


text:
Arus listrik saarah
Listrik arus saarah (Basa Indonésia: Arus searah Basa Walanda: Gelijkstroom Basa Inggris: Direct Current sarta disingket DC) nyaéta kocoran arus listrik anu tetep ti poténsial luhur ka poténsial handap. Ilaharna ngocorna listrik ieu lumangsung dina hiji konduktor kawas kabel, tapi bisa ogé lumangsung dina semikonduktor, isolator, atawa ogé rohang hapa kawas pancaran éléktron atawa pancaran ion. Dina listrik arus saarah, muatan listrik ngocor ka hiji arah, béda jeung listrik arus bulak-balik (basa Inggris: Alternating Current (AC)). Istilah lawas anu dipaké saméméh listrik arus saarah nyaéta arus galvanis.
Aluran tanaga listrik komérsil munggaran (anu dijieun ku Thomas Edison dina tungtung abad ka 19) ngagunakeun listrik arus saarah. Alatan listrik arus bulak-balik leuwih gampang dipaké dibandingkeun jeung listrik arus saarah pikeun ngalurkeun sarta ngabagi tanaga listrik, di jaman ayeuna ampir kabéh aluran tanaga listrik ngagunakeun listrik arus bulak-balik.


text:
Pérsib
Citakan:Frofil persib Persib téh mangrupakeun kasabelasan maén bal nu aya di Bandung. Persib mangrupakeun singgetan tina Persatuan Sepakbola Indonesia Bandung.
Daptar eusi
Sajarah[édit | sunting sumber]
Saméméh dingaranan Persib, di Kota Bandung ajeg Bandoeng Inlandsche Voetball Bond (BIVB) leuwih-kurang taun 1923. BIVB mangrupakeun salah sahiji organisasi perjuangan kaum nasionalis. Nu kungsi kacatet minangka pupuhu BIVB nyaéta Mr. Syamsudin nu diteruskeun ku putra pejuang istri Déwi Sartika, nyaéta R. Atot.
Atot ieu nu kacatet minangka Komisaris Daérah Jawa Barat nu munggaran. BIVB ngamangpaatkeun lapangan Tegallega di hareupeun tribun pacuan kuda. Tim BIVB sababaraha kali ngayakeun pertandingan di luar kota saperti Yogyakarta jeung Jatinegara Jakarta.
BIVB ngaleungit jeung muncul dua pakumpulan séjénna nu mamawa nasionalisme Indonesia nyaéta Persatuan Sepak Bola Indonesia Bandung ( PSIB ) jeung National Voetball Bond ( NVB ).
Kaping 14 Maret 1933, kadua pakumpulan ieu sapuk pikeun ngahiji nu balukarna gumelar hiji pakumpulan nu dingaranan Persib. Harita nu jadi pamingpina kapeto Anwar St. Pamoentjak minangka Pupuhu Umum. Kleup-kleup nu ngagabung ka Pérsib nyaéta SIAP, Soenda, Singgalang, Diana, Matahari, OVU, RAN, HBOM, JOP, MALTA, jeung Merapi.
Harita ge di Bandung éta geus aya pakumpulan sepak bola sejen nu diluluguan ku urang Walanda nyaéta Voetbal Bond Bandung & Omstreken (VBBO). Pakumpulan ieu sok nganggap enteng ka Pérsib, nyapirakeun Persib tur nganggap sabage perkumpulan “kelas dua“. VBBO sering ngécé ka Persib. Ma'lum waé pertandingan-pertandingan nu diayakeun ku Pérsib dilakukeunnana di pasisian Bandung harita—kawas Tegallega jeung Ciroyom.
Masarakat oge waktos eta mah leuwih resep nonton pertandingan anu diayakeun ku VBBO. Tempat lumangsungna pertandinganana aya di jero Kota Bandung nu pastina dianggap leuwih hadé, nyaéta dua lapangan nu aya di puseur kota, lapang UNI jeung lapang SIDOLIG.
Persib meunang “perang dingin“ jeung jadi pakumpulan maenbal hiji-hijina keur masarakat Bandung jeung sabudeureunnana. Kleup-kleup nu tadina ngagabung ka VBBO saperti UNI jeung SIDOLIG, lila-lila mah ngahiji jeung Persib. Malahan mah VBBO satuluyna masrahkeun lapangan nu biasa dipake keur tanding nyaeta Lapangan UNI, Lapangan SIDOLIG (kiwari Stadion Persib), jeung Lapangan SPARTA (kiwari Stadion Siliwangi). Kaayaan ieu tangtu wae beuki ngukuhkeun eksistensi Persib di Bandung.
Nalika Indonésia sumérén ka kawasaan Jepang, kagiatan persepakbolaan anu ditangtayungan ku organisasi dieureunkeun sarta organisasina dibredel. Hal ieu henteu lumangsung di Bandung wungkul tapi ogé di sakuliah lemah cai. Ku alatan kitu, otomatis Persib ngalaman mangsa suwung. Sumawona Pamaréntah Kolonial Jepang ogé ngadegkeun perkumpulan anyar anu nangtayungan kagiatan olahraga nalika éta nyaéta Rengo Tai Iku Kai.
Tapi minangka organisasi bernapaskeun perjuangan, Persib henteu ta'luk kitu waé kana kahayang Jepang. Memang ngaran Persib sacara resmi robah jadi ngaran make basa Jepang tadi. Tapi sumanget juang, tujuan sarta udagan Persib minangka sarana perjuangan henteu robah saeutik ogé.
Dina mangsa Revolusi Fisik, sanggeus Indonésia merdéka, Persib némbongkeun eksistensina. Kaayaan harita nyieun Persib teu ngan eksis di Bandung hungkul, tapi mimiti sumebar di sababaraha kota sejenna. Ku kituna aya Persib di Tasikmalaya, Persib di Sumedang, sarta Persib di Yogyakarta.
Dina mangsa éta soldadu-soldadu Siliwangi hijrah ka ibukota perjuangan Yogyakarta. Kakara dina taun 1948 Persib nanjeur di Bandung, dayeuh kalahiran anu saterusna ngagedekeunana. Rongrongan Walanda datang, VBBO ditarékahan hirup deui ku Walanda (NICA) sok sanajan kalawan ngaran anu basana Indonésia, Persib minangka bagian tina kakuatan perjuangan nasional tangtu waé kalawan sakuat tanaga usaha ngagagalkeun usaha eta. Dina mangsa pendudukan NICA kasebut, Persib diadegkeun deui ku alpukah diantarana, dokter Musa, Munadi, H. Alexa, Rd. Sugeng jeung Pupuhu Munadi.
Perjuangan Persib sigana mah junun, ku kituna di Bandung ngan aya hiji perkumpulan maenbal nyaéta Persib anu dumasar kana sumanget nasionalisme. Pikeun kapentingan pengelolaan organisasi, dekade 1950-an ieu ogé nyatet kajadian penting. Dina période 1953- 1957 éta pisan Persib mungkas mangsa pindah-pindah secretariat. Walikota Bandung waktu éta R. Enoch, ngahudangkeun Sekretariat Persib di Cilentah.
Mimiti Persib ngabogaan gedong anu kiwari aya di Jalan Gurame, nyaéta usaha R. Soendoro, saurang overste replubiken anu anyar kaluar ti LP Kebonwaru dina warsih 1949. Dina waktu éta, ngaliwatan kepengurusan anu dipingpinna, Soendoro nyanghareup ka R. Enoch anu pareng mangrupakeun sobat dalitna. Tina hasil sawalana, Walikota ngarojong sarta mikeun sawidang taneuh di Jalan Gurame ayeuna ieu.
Dina danget éta, Persib éstu keur dina kaayan prihatin alatan kakurangan waragad. Persib henteu boga waragad keur ngawangun gedong. Soendoro ngadeuheus ka Walikota Bandung,“ Taneuh puguh deui, tapi rapet ditiungan ku langit bulao,” ceuk Soendoro. Ahirna Enoch ogé mantuan ngawangun gedong anu saterusna ngalaman dua kali renovasi. Kiprah Soendoro ku anjeun di dunya maén bal diteruskeun ku pala putrana, diantarana Soenarto, Soenaryono, Soenarhadi, Risnandar, sarta Giantoro sarta incuna Hari Susanto.
Dina ngajalankeun kikiping organisasi sawatara ngaran anu ogé berperan dina muterna kikiping organisasi Persib nyaéta Mang Andun sarta Mang Andi. Ieu adi lanceuk téh jelema lapang Persib. Pancén duanana, ayeuna ieu dituluykeun ku putra sarta minantuna, Endang sarta Ayi saprak 1990-an. Sajaba ogé staf administrasi Turahman.
Renovasi kahiji dipigawé pad kapamingpinan Engkol. CPM Adella (1953-1963). Kiwari sekretariat Persib di Jalan Gurame éta geus cukup representatif, sumawona sanggeus Pupuhu Umum H. Wahyu Hamijaya (1994-1998) ngarenovasi gedong kasebut ku kituna jadi kantor anu nyukupan pikeun ngawadahan sagala rupa kagiatan kesekretariatan Persib.
Pangabisa Persib ngajaga ajen-inajen sarta talarina sarta ngaluyukeun maneh jeung kamekaran jaman tangtu henteu ucul ti figur Pupuhu Umum lain ngan figur anu boga kamampuan ngokolakeun organisasi dina harti ambéh organisasi éta terus hirup, tapi ogé figur anu sanggup ngadongkar potensi sarta ngakomodasikeun kakuatan anu aya, ku kituna kiprah Persib dina kancah maén bal nasional terus lumangsung liwat sagala rupa karya Persib. Persib nepi ka dina bentukna anu ayeuna ieu tinangtu henteu ucul ti figur-figur Pupuhu Umum anu kungsi dipibogana. Ibarat nyieun wangunan, ti hiji Pupuhu Umum ka Pupuhu Umum anu séjén, sok sambung-sinambung ku kituna kabentuk hiji wangunan anu ngaranna Persib kawas anu urang wawuh ayeuna ieu.
Personel[édit | sunting sumber]
Ketua Umum[édit | sunting sumber]
Runtuyan Ketua Umum Pérsib ti mangsa ka mangsa nyaéta:
- Anwar St. Paamoentjak ( 1933 )
- R. Sadikin (henteu kanyahoan mangsa kapamingpinannana)
- R. Otto Iskandar Dinata (henteu kanyahoan mangsa kapamingpinannana)
- A. Munadi ( 1949 )
- Dr. Ishak Surjakusumah ( 1949 )
- R. Soendoro ( 1950 )
- R. Ibrahim Iskandar ( 1956- 1958 )
- R. Ating Prawirasastra ( 1958- 1960 )
- K. Komarawinata ( 1961- 1963 )
- Kol. Adella ( 1963- 1965 )
- Kol. D. Hanfiah ( 1965- 1972 )
- R. Otje Djundjunan ( 1972- 1979 )
- Solihin GP ( 1979- 1985 )
- H. Ateng Wahyudi ( 1985- 1993 )
- H. Wahyu Hamijaya ( 1994- 1998 )
- Aa Tarmana ( 1998- 2002 )
- H. Dada Rosada, S.H., M.Si. ( 2002 - 2006).
- H. Umuh Muchtar (2007-ayeuna).
Manajemen klub[édit | sunting sumber]
- Ketua Umum Sakaligus Direktur Utama PT Persib Bandung Bermartabat: Glen Sagita.
- Wakil Direktur PT Persib Bandung Bermartabat : Muhammad Farhan.
- Manajer : H. Umuh Muchtar
- Wakil manajer : Veby Permadi.
- Pelatih kepala : Jajang Nurjaman.
- Asisten pelatih 1 : Sutiono Lamso.
- Asisten pelatih 2 : Asep Sumantri.
- Asisten pelatih 3 : Yusuf Bachtiar.
- Pelatih kiper : Anwar Sanusi.
Pamaen[édit | sunting sumber]
Prestasi[édit | sunting sumber]
- Juara Liga Perserikatan: 4x (1937. 1961, 1989, 1990).
- Juara Liga Indonesia: 1x (1994).
- Liga Super Indonesia: Posisi ka-3 (2008/09).
- Liga Super Indonesia: Posisi ka-4 (2009/10).


text:
From the Wikimedia Foundation
Rojong Wikipédia!
NYUMBANG AYEUNA »
Poé ieu jutaan jalma di sakuliah dunya bakal mikawanoh hal-hal anyar di Wikipédia. Salaku organisasi nu ngabobotohan masarakat sukarélawan sajagat, kami teu weléh narékahan sangkan nyebarkeun émbaran nu saalus-alusna salega-legana dina sakabéh basa pikeun sakabéh jalma di mana waé ayana sacara gratis sarta euweuh iklanan. Sumbangan Anjeun bakal ngabantu sangkan Wikipédia bisa terus hirup jeung leuwih mangpaat pikeun Anjeun.
—Wikipédia dibobotohan ku Wikimedia Foundation, organisasi amal bébas pajeg 501(c)(3) nu puseurna di San Fransisco, California. Di Amérika Serikat, sumbangan Anjeun bisa ngurangan pajeg féderal. Sadaya sumbangan ngalangkungan kartu kiridit bakal diurus ku PayPal.
Mitra lokal
Wikimedia Foundation dirojong ku jaringan 41 mitra lokal paguyuban sukarélawan di sakuliah dunya. » Pelajari lebih lanjut